title: 2014/117/ΕΕ: Σύσταση της Επιτροπής, της 3ης Μαρτίου 2014 , σχετικά με τη θέσπιση και την εφαρμογή των σχεδίων παραγωγής και εμπορίας, σύμφωνα με τον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας

text:
               5.3.2014

               EL

               Επίσημη Εφημερίδα της Ευρωπαϊκής Ένωσης

               L 65/31

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 3ης Μαρτίου 2014
   σχετικά με τη θέσπιση και την εφαρμογή των σχεδίων παραγωγής και εμπορίας, σύμφωνα με τον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας
   (2014/117/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Οι οργανώσεις παραγωγών οφείλουν να υποβάλλουν σχέδια παραγωγής και εμπορίας σύμφωνα με το άρθρο 28 του κανονισμού (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου (1) («κανονισμός ΚΟΑ») στις αρμόδιες εθνικές αρχές τους με σκοπό τη συμβολή τους στην επίτευξη των στόχων της κοινής οργάνωσης των αγορών των προϊόντων αλιείας και υδατοκαλλιέργειας.

               (2)

               Τα σχέδια παραγωγής και εμπορίας συνιστούν δεσμευτική πράξη για τις οργανώσεις παραγωγών.

               (3)

               Προκειμένου να ενισχυθεί η ομοιόμορφη εφαρμογή των σχεδίων παραγωγής και εμπορίας είναι απαραίτητο η Επιτροπή να παράσχει περισσότερο λεπτομερείς συστάσεις σχετικά με τη δομή, τον μορφότυπο και τις προθεσμίες που περιγράφονται στον εκτελεστικό κανονισμό (ΕΕ) αριθ. 1418/2013 (2) της Επιτροπής με σκοπό την παροχή σαφούς και λεπτομερούς καθοδήγησης στα κράτη μέλη και τις οργανώσεις παραγωγών.

               (4)

               Προκειμένου να βοηθήσει τις οργανώσεις παραγωγών να συμβάλουν στους στόχους της κοινής οργάνωσης της αγοράς των προϊόντων αλιείας και υδατοκαλλιέργειας, η Επιτροπή θα πρέπει να παράσχει συστάσεις προς τις οργανώσεις παραγωγών σχετικά με τον τρόπο παρουσίασης της σχεδιαζόμενης στρατηγικής τους για την αντιστοίχιση των απαιτήσεων της παραγωγής με εκείνες της αγοράς, ιδίως παρέχοντας λεπτομερή περιγραφή του προγράμματος παραγωγής και της στρατηγικής εμπορίας που πρέπει να αναπτυχθούν.

               (5)

               Η Επιτροπή θα πρέπει να παράσχει επίσης παραδείγματα των διαφόρων μέτρων που θα μπορούσαν να εφαρμόσουν οι οργανώσεις παραγωγών ώστε να καταδείξει με ποιον συγκεκριμένο τρόπο θα μπορούσαν να συμβάλουν τα εν λόγω μέτρα στους διάφορους στόχους των οργανώσεων παραγωγών, όπως αυτοί ορίζονται στο άρθρο 7 του κανονισμού (ΕΕ) αριθ. 1379/2013, τους οποίους θα αφορούν τα σχέδια παραγωγής και εμπορίας.

               (6)

               Για τη διευκόλυνση της παρακολούθησης των σχεδίων παραγωγής και εμπορίας από τις οργανώσεις παραγωγών και προκειμένου να δοθεί η δυνατότητα στις αρμόδιες εθνικές αρχές να αξιολογούν τη συμβολή των διαφόρων μέτρων των σχεδίων παραγωγής και εμπορίας στους στόχους της κοινής οργάνωσης της αγοράς και να επαληθεύουν τη συμμόρφωση των οργανώσεων παραγωγών με τις υποχρεώσεις που σχετίζονται με την εφαρμογή των σχεδίων, συνιστάται η χρήση κατάλληλων δεικτών.

               (7)

               Για να διευκολυνθεί η εκτίμηση από τις οργανώσεις παραγωγών και τις αρμόδιες εθνικές αρχές των χρηματοδοτικών αναγκών που απορρέουν από την εφαρμογή των μέτρων που περιέχονται στα σχέδια παραγωγής και εμπορίας, συνιστάται να συμπεριληφθεί στο σχέδιο παραγωγής και εμπορίας ένα χρονοδιάγραμμα χρηματοδότησης.

               (8)

               Προκειμένου να δοθεί η δυνατότητα στις αρμόδιες εθνικές αρχές να αξιολογούν την εφαρμογή των σχεδίων παραγωγής και εμπορίας από τις οργανώσεις παραγωγών, η Επιτροπή θα πρέπει να διατυπώσει σύσταση σύμφωνα με την οποία θα πρέπει στην ετήσια έκθεση που υποβάλλεται από τις οργανώσεις παραγωγών να περιλαμβάνονται σχετικοί δείκτες για την εκτίμηση της εφαρμογής των σχεδιαζόμενων μέτρων και την αξιολόγηση της συμβολής τους στην επίτευξη των στόχων των οργανώσεων παραγωγών.

               (9)

               Η παρούσα σύσταση θα τροποποιηθεί ή θα αναθεωρηθεί κατά το αναγκαίο και, συγκεκριμένα, μετά την έκδοση μελλοντικής νομικής πράξης της Ένωσης που θα θεσπίζει τους όρους για τη χρηματοδοτική ενίσχυση της θαλάσσιας πολιτικής και πολιτικής αλιείας για την περίοδο 2014-2020,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Οι οργανώσεις παραγωγών και οι ενώσεις οργανώσεων παραγωγών συμμορφώνονται με τα ακόλουθα:

               α)

               τον μορφότυπο και τη δομή που ορίζονται στο μέρος Α της παρούσας σύστασης για τα σχέδια παραγωγής και εμπορίας που αναφέρονται στο άρθρο 28 παράγραφος 1 του κανονισμού (ΕΕ) αριθ. 1379/2013 («τα σχέδια»)·

               β)

               τις λεπτομέρειες που ορίζονται στο μέρος Β της παρούσας σύστασης και αφορούν τις προθεσμίες και τη διαδικασία υποβολής της ετήσιας έκθεσης που προβλέπεται στο άρθρο 28 παράγραφος 5 του κανονισμού (ΕΕ) αριθ. 1379/2013 («η ετήσια έκθεση»).

         Όπου η παρούσα σύσταση αναφέρεται σε οργανώσεις παραγωγών, θεωρείται ότι αναφέρεται και σε ενώσεις οργανώσεων παραγωγών.

      ΜΕΡΟΣ Α

   ΜΟΡΦΟΤΥΠΟΣ ΚΑΙ ΔΟΜΗ ΤΩΝ ΣΧΕΔΙΩΝ ΠΑΡΑΓΩΓΗΣ ΚΑΙ ΕΜΠΟΡΙΑΣ
   Τα σχέδια που υποβάλλονται στις εθνικές αρχές από τις οργανώσεις παραγωγών προϊόντων αλιείας και υδατοκαλλιέργειας θα πρέπει να περιλαμβάνουν πληροφορίες που θα αναλύονται ως ακολούθως:
   1.   Γενικές πληροφορίες σχετικά με την οργάνωση παραγωγών

         Όνομα

   Το πλήρες όνομα της οργάνωσης παραγωγών.

         Τύπος

   Οργάνωση παραγωγών προϊόντων υδατοκαλλιέργειας ή οργάνωση παραγωγών προϊόντων αλιείας.

         Κωδικός αναγνώρισης

   Ο εθνικός κωδικός αναγνώρισης.

         Τόπος εγκατάστασης

   Ο τόπος στον οποίο είναι επισήμως εγγεγραμμένη η οργάνωση παραγωγών (όπως η πόλη ή ο λιμένας) καθώς και ο τομέας αρμοδιότητάς της, με χρήση της συναφούς μονάδας NUTS (κοινή ονοματολογία των εδαφικών στατιστικών μονάδων).

         Αριθμός μελών

   Ο αριθμός των παραγωγών που είναι επίσημα εγγεγραμμένοι στην οργάνωση παραγωγών.

         Κύκλος εργασιών (αναλυτικά ανά είδος)

   Πίνακας που καταδεικνύει τον συνολικό κύκλο εργασιών της οργάνωσης παραγωγών την τελευταία τριετία, στον οποίο περιλαμβάνεται και ο κύκλος εργασιών ανά είδος.
   Ο κύκλος εργασιών θα πρέπει να υπολογίζεται είτε ως η μέση ετήσια αξία της παραγωγής που διατέθηκε στο εμπόριο σε πρώτη πώληση κατά την τελευταία τριετία είτε ως το άθροισμα της παραγωγής των μελών της οργάνωσης παραγωγών που διατέθηκε στο εμπόριο σε πρώτη πώληση κατά την ίδια περίοδο για τις προσφάτως αναγνωρισθείσες οργανώσεις παραγωγών.

         Όγκος των αλιευμάτων και της συγκομιδής (αναλυτικά ανά είδος)

   Πίνακας που αναφέρει λεπτομερώς για κάθε είδος τον όγκο και την αξία των αλιευμάτων ή της συγκομιδής κατά την τελευταία τριετία, εκφρασμένα σε τόνους και ευρώ κατ’ έτος.

         Προσδιορισμός του είδους που αποτελεί το κύριο αντικείμενο εμπορίας της οργάνωσης παραγωγών [πρώην 2.1]

   Συνιστάται η χρήση του πίνακα που περιγράφεται στο προηγούμενο υποτμήμα για τον προσδιορισμό του είδους που αποτελεί το κύριο αντικείμενο εμπορίας. Το εν λόγω είδος θα πρέπει να αντιστοιχεί στο κύριο μέρος της παραγωγής της εκάστοτε οργάνωσης παραγωγών από άποψη κύκλου εργασιών και όγκου αλιευμάτων και εκτρεφόμενων ειδών. Οι κανόνες που ορίζονται στο άρθρο 2 του κανονισμού (ΕΚ) αριθ. 2508/2000 της Επιτροπής (3) θα πρέπει να χρησιμοποιούνται ως βάση αναφοράς.
   2.   Πρόγραμμα παραγωγής και στρατηγική εμπορίας

   2.1.   Εισαγωγή

   Η οργάνωση παραγωγών θα πρέπει να εξηγεί τη γενικότερη συνοχή των μέτρων που προτίθεται να εφαρμόσει με τους στόχους του σχεδίου.
   Βάσει αξιολόγησης των περιουσιακών στοιχείων, των δυνατοτήτων, των απειλών που αντιμετωπίζει και των αδυναμιών της οργάνωσης παραγωγών, τα σχέδια θα πρέπει να υποβάλλονται μέσω παρουσίασης της προβλεπόμενης από την οργάνωση παραγωγών στρατηγικής για την ανάπτυξη της παραγωγής της ώστε να ανταποκρίνεται στις απαιτήσεις των αγορών, σύμφωνα με τους στόχους τους οποίους οφείλουν να επιδιώκουν οι οργανώσεις παραγωγών δυνάμει των άρθρων 3 και 7 του κανονισμού ΚΟΑ.
   Η εν λόγω παρουσίαση θα πρέπει να προσδιορίζει σαφώς τη σύνδεση μεταξύ του προγράμματος παραγωγής και της στρατηγικής εμπορίας που θα εφαρμόσει η οργάνωση παραγωγών.
   2.2.   Πρόγραμμα παραγωγής

   Το πρόγραμμα παραγωγής θα πρέπει να αποτελείται από ένα ενδεικτικό χρονοδιάγραμμα προγραμματισμού της προσφοράς που θα αφορά ολόκληρο το έτος και θα βασίζεται σε εποχικές τάσεις (τιμή, παραγωγή και ζήτηση) της αγοράς. Θα πρέπει, ειδικότερα, να λαμβάνει υπόψη τα ακόλουθα στοιχεία:
   2.2.1.   Για όλες τις οργανώσεις παραγωγών

               —

               τον προγραμματισμό των δραστηριοτήτων παραγωγής,

               —

               τον συντονισμό των δραστηριοτήτων με άλλους παραγωγούς.

         Για τις οργανώσεις παραγωγών προϊόντων αλιείας:

               —

               τη διαχείριση των δικαιωμάτων αλιείας και της πρόσβασης μεταξύ των μελών μιας οργάνωσης παραγωγών, ανάλογα με τον προγραμματισμό της παραγωγής,

               —

               την εφαρμογή και διαχείριση της υποχρέωσης εκφόρτωσης όλων των αλιευμάτων.

         2.2.2.   Για τις οργανώσεις παραγωγών προϊόντων υδατοκαλλιέργειας

               —

               την ανάπτυξη βιώσιμων πρακτικών υδατοκαλλιέργειας.

         2.3.   Στρατηγική εμπορίας

   Η στρατηγική εμπορίας θα πρέπει να περιγράφει με ποιον τρόπο προτίθεται η οργάνωση παραγωγών να διασφαλίσει την επάρκεια της προσφοράς σε σχέση με τις απαιτήσεις της αγοράς από άποψη ποιότητας, ποσότητας και παρουσίασης. Θα πρέπει, ειδικότερα, να λαμβάνει υπόψη τα ακόλουθα στοιχεία:

               —

               τον προσδιορισμό των απαιτήσεων της αγοράς (ποσότητα, ποιότητα, παρουσίαση),

               —

               τον προσδιορισμό νέων αγορών και άλλων εμπορικών δυνατοτήτων,

               —

               τον διάλογο και τον συντονισμό με άλλους παράγοντες της αλυσίδας εφοδιασμού.

         3.   Μέτρα για την επίτευξη των στόχων που ορίζονται στο άρθρο 7 του κανονισμού ΚΟΑ

   3.1.   Για τις οργανώσεις παραγωγών προϊόντων αλιείας

   3.1.1.   Προώθηση βιώσιμων αλιευτικών δραστηριοτήτων
       (4)

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               συλλογική διαχείριση των δικαιωμάτων αλιείας και της πρόσβασης μεταξύ των μελών μιας οργάνωσης παραγωγών, βάσει των ισχυόντων κανόνων διαχείρισης των διαφόρων αποθεμάτων, αλιευτικών πεδίων και αλιευτικών ζωνών,

               —

               συντονισμό του διαλόγου και της συνεργασίας με τις συναφείς επιστημονικές οργανώσεις στον τομέα της αλιείας και συνεργασία κατά την εκπόνηση επιστημονικών γνωμοδοτήσεων για τη στήριξη των αποφάσεων διαχείρισης των αλιευτικών πόρων,

               —

               προετοιμασία και διαχείριση εκστρατειών επιστημονικού και τεχνικού χαρακτήρα που στοχεύουν στη βελτίωση των γνώσεων σχετικά με τους πόρους, τον αντίκτυπο στα οικοσυστήματα και την ανάπτυξη βιώσιμων αλιευτικών τεχνικών,

               —

               διεξαγωγή μελετών αντίκτυπου για την εφαρμογή των νέων μέτρων διαχείρισης,

               —

               προσδιορισμό και συλλογική πρόληψη των κινδύνων που σχετίζονται με την ασφάλεια στην εργασία και στη θάλασσα,

               —

               παροχή βοήθειας και κατάρτισης στα μέλη των οργανώσεων παραγωγών σχετικά με τις κανονιστικές ρυθμίσεις για την αλιεία, την προώθηση βιώσιμων αλιευτικών πρακτικών ή την ασφάλεια επί του σκάφους,

               —

               αποτελεσματική συμμετοχή στους διάφορους σχετικούς με τη διαχείριση της αλιείας φορείς σε εθνικό, περιφερειακό, ευρωπαϊκό και διεθνές επίπεδο,

               —

               συντονισμό του διαλόγου μεταξύ των οργανώσεων παραγωγών, μεταξύ άλλων και με εκείνες που προέρχονται από διαφορετικά κράτη μέλη.

         3.1.2.   Αποφυγή και μείωση των ανεπιθύμητων αλιευμάτων
       (5)

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               εντοπισμό και προώθηση των αλιευτικών πρακτικών που βοηθούν στην αποφυγή και μείωση των ανεπιθύμητων αλιευμάτων,

               —

               κατάρτιση και υλοποίηση σχεδίων και συλλογικών δράσεων για την αποφυγή και τη μείωση των ανεπιθύμητων αλιευμάτων,

               —

               εντοπισμό των βέλτιστων χρήσεων των εν λόγω αλιευμάτων (6).

         3.1.3.   Συμβολή στην ιχνηλασιμότητα των αλιευτικών προϊόντων και πρόσβαση σε σαφή και ολοκληρωμένη ενημέρωση για τους καταναλωτές

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               βελτίωση των τεχνικών ιχνηλασιμότητας,

               —

               αξιολόγηση των επικοινωνιακών αναγκών και των δράσεων ενημέρωσης των καταναλωτών,

               —

               βελτίωση της επισήμανσης των προϊόντων, μεταξύ άλλων μέσω διαδικασιών πιστοποίησης για τη στήριξη των υποχρεωτικών και των συμπληρωματικών προαιρετικών πληροφοριών, όπως προβλέπονται στα άρθρα 38 και 39 του κανονισμού ΚΟΑ,

               —

               προετοιμασία και υλοποίηση δράσεων επικοινωνίας και ενημέρωσης των καταναλωτών.

         3.1.4.   Συμβολή στην εξάλειψη των πρακτικών ΠΛΑ αλιείας

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               κατάρτιση και εκπαίδευση των παραγωγών,

               —

               προγράμματα παρακολούθησης και ελέγχου της δραστηριότητας των μελών των οργανώσεων παραγωγών.

         3.1.5.   Βελτίωση των συνθηκών για την τοποθέτηση στην αγορά των προϊόντων αλιείας των μελών της

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               εντοπισμό αγορών για την εμπορία της παραγωγής και τη διοχέτευση της προσφοράς των μελών της,

               —

               ανάπτυξη στρατηγικών για την καλύτερη εμπορία της παραγωγής, μεταξύ άλλων για πιστοποίηση των προϊόντων,

               —

               ανάπτυξη διαδικασιών πιστοποίησης, μεταξύ άλλων όσον αφορά τη διατροφή και την ποιότητα,

               —

               στήριξη των συμπληρωματικών προαιρετικών πληροφοριών, σύμφωνα με το άρθρο 39 του κανονισμού ΚΟΑ,

               —

               σχεδιασμό και ανάπτυξη νέων μεθόδων και νέων εργαλείων εμπορίας,

               —

               παροχή βοήθειας και κατάρτισης στα μέλη των οργανώσεων παραγωγών σχετικά με τις τεχνικές εμπορίας,

               —

               συμμετοχή σε εμπορικές εκθέσεις σε εθνικό, ευρωπαϊκό και διεθνές επίπεδο για την προώθηση της παραγωγής των μελών των οργανώσεων παραγωγών.

         3.1.6.   Βελτίωση των οικονομικών αποδόσεων

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προετοιμασία και παρακολούθηση εκστρατειών επιστημονικού και τεχνικού χαρακτήρα που στοχεύουν στη μείωση των λειτουργικών δαπανών,

               —

               παροχή βοήθειας και κατάρτισης στα μέλη των οργανώσεων παραγωγών σχετικά με τη διαχείριση των επιχειρήσεων αλιείας,

               —

               ανάπτυξη υπηρεσιών προς τα μέλη της οργάνωσης παραγωγών σε σχέση με τη λογιστική καταγραφή των δαπανών.

         3.1.7.   Σταθεροποίηση των αγορών

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               συμβολή στη βελτίωση της γνώσης της αγοράς,

               —

               βελτίωση των γνώσεων των μελών των οργανώσεων παραγωγών σχετικά με τις βασικές οικονομικές κινητήριες δυνάμεις κατά μήκος της αλυσίδας εφοδιασμού,

               —

               παροχή πρακτικής βοήθειας στους παραγωγούς για τη βελτίωση του συντονισμού της ανταλλαγής πληροφοριών με τους πελάτες και άλλους φορείς (ιδίως μεταποιητές, λιανεμπόρους και δημοπρατήρια).

         3.1.8.   Συμβολή στον εφοδιασμό σε τρόφιμα και στην προαγωγή υψηλών προδιαγραφών ποιότητας και ασφάλειας των τροφίμων, με παράλληλη συμβολή στην απασχόληση σε παράκτιες και αγροτικές περιοχές

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προετοιμασία και διεξαγωγή εκστρατειών για την προώθηση πρωτοβουλιών σχετικά με τα πρότυπα εμπορίας (ποιότητα, μέγεθος ή βάρος, συσκευασία, παρουσίαση και επισήμανση),

               —

               προετοιμασία και διεξαγωγή εκστρατειών για την προώθηση νέων ειδών που μπορούν να αποτελέσουν αντικείμενο βιώσιμης εκμετάλλευσης,

               —

               προετοιμασία και διεξαγωγή εκστρατειών για την ανάπτυξη νέων διαδικασιών και προϊόντων,

               —

               προετοιμασία και διεξαγωγή εκστρατειών για την προώθηση των προϊόντων αλιείας,

               —

               προετοιμασία και διεξαγωγή εκστρατειών για την προώθηση της απασχόλησης στον τομέα της αλιείας.

         3.1.9.   Μείωση των περιβαλλοντικών επιπτώσεων της αλιείας, μεταξύ άλλων με μέτρα βελτίωσης της επιλεκτικότητας των αλιευτικών εργαλείων

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προετοιμασία και διεξαγωγή επιστημονικών ερευνών και πειραματικών προγραμμάτων για την αξιολόγηση και τον περιορισμό των περιβαλλοντικών επιπτώσεων των αλιευτικών πρακτικών,

               —

               προετοιμασία και διεξαγωγή πειραματικών προγραμμάτων για την ανάπτυξη αλιευτικών εργαλείων με μειωμένες περιβαλλοντικές επιπτώσεις,

               —

               παροχή κατάρτισης και βοήθειας στους παραγωγούς για τη διευκόλυνση της εφαρμογής αλιευτικών πρακτικών και εργαλείων που περιορίζουν τις περιβαλλοντικές επιπτώσεις.

         3.2.   Για τις οργανώσεις παραγωγών προϊόντων υδατοκαλλιέργειας

   3.2.1.   Προώθηση βιώσιμων δραστηριοτήτων υδατοκαλλιέργειας
       (7)

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προετοιμασία και διεξαγωγή εκστρατειών επιστημονικού και τεχνικού χαρακτήρα για τη βελτίωση των γνώσεων σχετικά με τα είδη και σχετικά με τις επιπτώσεις των δραστηριοτήτων υδατοκαλλιέργειας στο περιβάλλον, και για την προαγωγή της ανάπτυξης βιώσιμων τεχνικών υδατοκαλλιέργειας,

               —

               συντονισμό του διαλόγου και της συνεργασίας με τις συναφείς επιστημονικές οργανώσεις στον τομέα της υδατοκαλλιέργειας και συνεργασία κατά την κατάρτιση επιστημονικών γνωμοδοτήσεων για τη στήριξη των αποφάσεων διαχείρισης της υδατοκαλλιέργειας,

               —

               παροχή βοήθειας και κατάρτισης στα μέλη των οργανώσεων παραγωγών για την προώθηση βιώσιμων πρακτικών υδατοκαλλιέργειας,

               —

               εντοπισμό και συλλογική πρόληψη των κινδύνων που σχετίζονται με την ασφάλεια στην εργασία,

               —

               αποτελεσματική συμμετοχή στους διάφορους σχετικούς με την υδατοκαλλιέργεια φορείς σε εθνικό, περιφερειακό, ευρωπαϊκό και διεθνές επίπεδο,

               —

               συντονισμό του διαλόγου μεταξύ των οργανώσεων παραγωγών, μεταξύ άλλων και με εκείνες που προέρχονται από διαφορετικά κράτη μέλη.

         3.2.2.   Επιβεβαίωση ότι οι δραστηριότητες των μελών τους είναι συνεπείς με τα εθνικά στρατηγικά σχέδια
       (8)

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               συμμετοχή στην ανάπτυξη των εθνικών στρατηγικών σχεδίων,

               —

               ανάπτυξη προγραμμάτων πιστοποίησης σχετικά με τη βιωσιμότητα των ζωοτροφών.

         3.2.3.   Επιδίωξη εξασφάλισης ότι τα προϊόντα διατροφής για υδατοκαλλιέργεια προέρχονται από αλιεία βιώσιμης διαχείρισης

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               συμμετοχή στην ανάπτυξη διαδικασιών ιχνηλασιμότητας,

               —

               ανάπτυξη προγραμμάτων πιστοποίησης σχετικά με τη βιωσιμότητα των ζωοτροφών.

         3.2.4.   Βελτίωση των συνθηκών για την τοποθέτηση στην αγορά των προϊόντων υδατοκαλλιέργειας των μελών τους

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               εντοπισμό αγορών για την εμπορία και/ή τη διοχέτευση της παραγωγής των μελών τους,

               —

               ανάπτυξη στρατηγικών για την καλύτερη εμπορία της παραγωγής, μεταξύ άλλων για πιστοποίηση των προϊόντων,

               —

               στήριξη των συμπληρωματικών προαιρετικών πληροφοριών, σύμφωνα με το άρθρο 39 του κανονισμού ΚΟΑ,

               —

               ανάπτυξη διαδικασιών πιστοποίησης, μεταξύ άλλων σε σχέση με τη διατροφή και την ποιότητα,

               —

               σχεδιασμό και ανάπτυξη νέων μεθόδων και νέων εργαλείων εμπορίας,

               —

               παροχή βοήθειας και κατάρτισης στα μέλη των οργανώσεων παραγωγών σχετικά με τις τεχνικές εμπορίας,

               —

               συμμετοχή σε εμπορικές εκθέσεις σε εθνικό, ευρωπαϊκό και διεθνές επίπεδο για την προώθηση της παραγωγής των μελών των οργανώσεων παραγωγών.

         3.2.5.   Βελτίωση των οικονομικών αποδόσεων

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προετοιμασία και παρακολούθηση εκστρατειών επιστημονικού και τεχνικού χαρακτήρα που στοχεύουν στη μείωση των λειτουργικών δαπανών,

               —

               παροχή βοήθειας και κατάρτισης στα μέλη των οργανώσεων παραγωγών σχετικά με τη διαχείριση των επιχειρήσεων υδατοκαλλιέργειας,

               —

               ανάπτυξη υπηρεσιών προς τα μέλη της οργάνωσης παραγωγών σε σχέση με τη λογιστική καταγραφή των δαπανών.

         3.2.6.   Σταθεροποίηση των αγορών

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               συντονισμό μεταξύ των διαφόρων οργανώσεων παραγωγών όσον αφορά τη συγκέντρωση, την επεξεργασία, την ανταλλαγή και την αξιοποίηση πληροφοριών οικονομικού χαρακτήρα που συνδέονται με την παραγωγή των μελών των οργανώσεων παραγωγών, συμπεριλαμβανομένων των στοιχείων αποθεματοποίησης και των τιμών κατά την πρώτη πώληση,

               —

               συμβολή στη βελτίωση των γνώσεων της αγοράς,

               —

               βελτίωση των γνώσεων των μελών των οργανώσεων παραγωγών σχετικά με τις βασικές οικονομικές κινητήριες δυνάμεις κατά μήκος της αλυσίδας εφοδιασμού,

               —

               παροχή πρακτικής στήριξης στους παραγωγούς για τη βελτίωση του συντονισμού κατά την ανταλλαγή πληροφοριών με τους μεταποιητές.

         3.2.7.   Συμβολή στον εφοδιασμό σε τρόφιμα και στην προαγωγή υψηλών προδιαγραφών ποιότητας και ασφάλειας των τροφίμων, με παράλληλη συμβολή στην απασχόληση σε παράκτιες και αγροτικές περιοχές

   Σε αυτή την ενότητα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προετοιμασία και διεξαγωγή εκστρατειών για την ανάπτυξη πρωτοβουλιών που αφορούν τα πρότυπα εμπορίας (ποιότητα, μέγεθος ή βάρος, συσκευασία, παρουσίαση και επισήμανση),

               —

               προετοιμασία και διεξαγωγή εκστρατειών για την προώθηση της απασχόλησης στον τομέα της υδατοκαλλιέργειας,

               —

               προετοιμασία και διεξαγωγή εκστρατειών για την προώθηση των προϊόντων υδατοκαλλιέργειας.

         4.   Μέτρα για την προσαρμογή της προσφοράς ορισμένων ειδών
       (9)

   Σε αυτό το τμήμα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               προσδιορισμό των προϊόντων αλιείας που αντιμετωπίζουν δυσκολίες ως προς την εμπορία τους σε συγκεκριμένες περιόδους του έτους,

               —

               ανάπτυξη εξειδικευμένων στρατηγικών και εργαλείων παραγωγής και εμπορίας.

         5.   Κυρώσεις και μέτρα ελέγχου

   Σύμφωνα με τις διατάξεις του άρθρου 8 παράγραφος 1 στοιχείο δ) του κανονισμού ΚΟΑ, στο τμήμα αυτό θα πρέπει να περιγράφονται οι κυρώσεις που επιβάλλονται στα μέλη που παραβιάζουν τις αποφάσεις που λαμβάνονται για την εφαρμογή των σχεδίων (10), καθώς και τα μέτρα που θα εφαρμόζει η οργάνωση παραγωγών για τον έλεγχο της συμμόρφωσης των δραστηριοτήτων των μελών της με τους κανόνες που έχει θεσπίσει (11). Σε αυτό το τμήμα τα σχέδια θα πρέπει να περιλαμβάνουν ένα ή περισσότερα από τα ακόλουθα μέτρα:

               —

               ανάπτυξη συστήματος κυρώσεων αναλογικού προς τις παραβάσεις που διαπράττονται από τα μέλη των οργανώσεων παραγωγών,

               —

               ανάπτυξη στρατηγικών και προγραμμάτων για την επιβολή των κανόνων που θεσπίζονται από την οργάνωση παραγωγών,

               —

               διενέργεια αξιολογήσεων κινδύνου σχετικά με την εφαρμογή των κανόνων που θεσπίζονται από την οργάνωση παραγωγών,

               —

               προετοιμασία και εκτέλεση επιχειρήσεων ελέγχου της επιβολής των κανόνων που θεσπίζονται από την οργάνωση παραγωγών,

               —

               κατάρτιση παρατηρητών και ελεγκτών,

               —

               δημιουργία και διάδοση κατευθυντήριων γραμμών για την εφαρμογή:

                           α)

                           των κανονισμών που απορρέουν από την κοινή αλιευτική πολιτική,

                           β)

                           των κανόνων και των μέτρων διαχείρισης που θεσπίζονται από την οργάνωση παραγωγών.

         6.   Δαπάνες προς εξέταση

   6.1.   Χρηματοδοτικό σχέδιο

   Συνιστάται οι οργανώσεις παραγωγών να συμπεριλαμβάνουν στα σχέδιά τους χρηματοδοτικό σχέδιο στο οποίο θα αναφέρουν αναλυτικά για κάθε μέτρο που προτίθενται να εφαρμόσουν το κόστος, τις διάφορες δαπάνες και τους αναμενόμενους χρηματοδοτικούς πόρους.
   Στο πλαίσιο του χρηματοδοτικού σχεδίου, θα πρέπει να γίνεται διάκριση μεταξύ των ακόλουθων δύο τύπων δραστηριοτήτων:

               α)

               δραστηριότητες προετοιμασίας, παρακολούθησης και καθοδήγησης σχετικές με τα σχεδιαζόμενα μέτρα («δραστηριότητες κυρίου του έργου»)· και

               β)

               δραστηριότητες που συνδέονται με την πρακτική υλοποίηση κάθε ειδικού σχεδιαζόμενου μέτρου («δραστηριότητες διαχείρισης έργου»).

         6.2.   Δραστηριότητες κυρίου του έργου

   Οι δαπάνες για τις δραστηριότητες κυρίου του έργου θα πρέπει να περιλαμβάνουν ειδικότερα δαπάνες για μελέτες αγοράς, μελέτες αξιολόγησης, σχεδιασμό του έργου, ανάλυση κινδύνου και κάθε μελέτη σκοπιμότητας που υλοποιείται πριν από την εφαρμογή ενός μέτρου που συνδέεται με την επίτευξη ενός από τους στόχους του σχεδίου. Θα πρέπει επίσης να περιλαμβάνουν τις δαπάνες που συνδέονται με τις δραστηριότητες παρακολούθησης και ελέγχου που εκτελούνται από την οργάνωση παραγωγών κατά τη διάρκεια εφαρμογής ενός συγκεκριμένου μέτρου.
   Οι δαπάνες προς εξέταση μπορεί να καλύπτουν διάφορες κατηγορίες, όπως το ανθρώπινο δυναμικό, την παροχή υπηρεσίας ή τις προμήθειες.
   6.3.   Δραστηριότητες διαχείρισης έργου

   Οι δαπάνες για τις δραστηριότητες διαχείρισης έργου θα πρέπει να περιλαμβάνουν κυρίως δαπάνες σχετικές με στοιχεία των εφαρμοζόμενων μέτρων τα οποία δεν συνδέονται άμεσα με τις δραστηριότητες κυρίου του έργου, όπως επιστημονικά ή τεχνικά πειράματα, διαφημιστικές εκστρατείες, αγορά και ανάπτυξη νέων τεχνικών συσκευών με σκοπό την αύξηση της επιλεκτικότητας, την ανάπτυξη της ιχνηλασιμότητας ή την προώθηση βιώσιμων πρακτικών υδατοκαλλιέργειας.
   7.   Εφαρμογή χρονοδιαγράμματος

   Τα σχέδια θα πρέπει να περιλαμβάνουν χρονοδιάγραμμα των σχεδιαζόμενων μέτρων και των σχετικών δαπανών, οι οποίες θα αναλύονται σε ετήσιες δόσεις για τα πολυετή σχέδια.
   Το χρονοδιάγραμμα θα πρέπει να υποδεικνύει για κάθε μέτρο κατάλληλους δείκτες υλοποιήσεων και αποτελεσμάτων, σύμφωνα με τις συστάσεις που διατυπώνονται στο τμήμα 8.
   8.   Δείκτες

   Όπως συνιστάται στο τμήμα 7, θα πρέπει να προβλέπεται ένας δείκτης υλοποιήσεων και αποτελεσμάτων για κάθε σχεδιαζόμενο μέτρο προκειμένου να καταστεί δυνατός ο έλεγχος της εφαρμογής του από τις οργανώσεις παραγωγών και τις αρμόδιες εθνικές αρχές. Οι εν λόγω δείκτες θα πρέπει να χρησιμοποιούνται στην ετήσια έκθεση που προβλέπεται στο άρθρο 28 παράγραφος 5 του κανονισμού ΚΟΑ. Οι δείκτες θα πρέπει να έχουν στόχο την αξιολόγηση της επίτευξης των στρατηγικών στόχων των σχεδίων σε σχέση με την αρχική κατάσταση που περιγράφεται στην εισαγωγή του σχεδίου.
   Ανάλογα με τη σημασία τους για τα διάφορα σχεδιαζόμενα μέτρα, θα πρέπει να χρησιμοποιούνται οι ακόλουθοι δείκτες:
   8.1.   Δείκτες υλοποιήσεων για την εφαρμογή των σχεδιαζόμενων μέτρων

   8.1.1.   Για τις οργανώσεις παραγωγών προϊόντων αλιείας

   Σε αυτή την ενότητα τα σχέδια θα πρέπει να περιλαμβάνουν δείκτες υλοποιήσεων που θα αξιολογούν τη συμμόρφωση με:

               —

               την προγραμματισμένη δραστηριότητα των σκαφών που εκφράζεται, μεταξύ άλλων, ως ημέρες στη θάλασσα ή ως όγκος του είδους στόχου που αλιεύτηκε,

               —

               το προαιρετικό χρονοδιάγραμμα για την εμπορία των προϊόντων ανά είδος και παρουσίαση,

               —

               το σχέδιο προγραμματισμένων δράσεων για τον εντοπισμό των δυνατοτήτων της αγοράς,

               —

               το σχέδιο προγραμματισμένων δράσεων για την πιστοποίηση/επισήμανση των προϊόντων,

               —

               το προσωρινό χρονοδιάγραμμα για τη διαχείριση της αλιευτικής προσπάθειας και/ή ικανότητας ανά αλιευτική ζώνη,

               —

               το σχέδιο προγραμματισμένων μέτρων για τη μείωση των ανεπιθύμητων αλιευμάτων,

               —

               το χρονοδιάγραμμα για την παροχή κατάρτισης ως προς τη συμμόρφωση και τους κανόνες, την ενημέρωση και τον έλεγχο των παραγωγών.

         Οι εν λόγω δείκτες υλοποιήσεων θα πρέπει επίσης να επισημαίνουν:

               —

               πρόβλεψη των κύκλων πωλήσεων των προϊόντων,

               —

               συμμόρφωση του μέσου μηνιαίου εισοδήματος των παραγωγών με το αναμενόμενο επίπεδο εισοδήματος.

         8.1.2.   Για τις οργανώσεις παραγωγών προϊόντων υδατοκαλλιέργειας

   Σε αυτή την ενότητα τα σχέδια θα πρέπει να περιλαμβάνουν δείκτες υλοποιήσεων που θα αξιολογούν τη συμμόρφωση με:

               —

               την προγραμματισμένη αποθεματοποίηση και τη συγκομιδή για τα εκτρεφόμενα είδη,

               —

               το προαιρετικό χρονοδιάγραμμα για την εμπορία των προϊόντων ανά είδος και παρουσίαση,

               —

               το σχέδιο προγραμματισμένων δράσεων για τον προσδιορισμό των δυνατοτήτων της αγοράς,

               —

               το σχέδιο προγραμματισμένων δράσεων για την πιστοποίηση/επισήμανση των προϊόντων,

               —

               το σχέδιο για τη μείωση της μόλυνσης των οικοσυστημάτων που συνδέεται με δραστηριότητες υδατοκαλλιέργειας,

               —

               το σχέδιο για την εφαρμογή βιώσιμης διατροφής των εκτρεφόμενων ειδών,

               —

               το χρονοδιάγραμμα για την παροχή κατάρτισης ως προς τη συμμόρφωση και τους κανόνες, την ενημέρωση και τον έλεγχο.

         Οι εν λόγω δείκτες υλοποιήσεων θα πρέπει επίσης να επισημαίνουν:

               —

               πρόβλεψη των κύκλων πωλήσεων των προϊόντων,

               —

               συμμόρφωση του μέσου μηνιαίου εισοδήματος των παραγωγών με το αναμενόμενο επίπεδο εισοδήματος.

         8.2.   Δείκτες αποτελεσμάτων για την αξιολόγηση της συμβολής των μέτρων που αναπτύχθηκαν στην επίτευξη των στόχων των σχεδίων παραγωγής και εμπορίας

   8.2.1.   Για τις οργανώσεις παραγωγών προϊόντων αλιείας

   Σε αυτή την ενότητα τα σχέδια θα πρέπει να περιλαμβάνουν δείκτες αποτελεσμάτων που θα αξιολογούν:

               —

               τον όγκο και/ή την αξία των ειδών που αλιεύονται ή διατίθενται στο εμπόριο,

               —

               το μέσο μέγεθος των ειδών που αλιεύονται ή διατίθενται στο εμπόριο,

               —

               την αύξηση των πωλήσεων ανά είδος και/ή προϊόν σε σύγκριση με μια εκ των προτέρων θέση,

               —

               τον αριθμό και τον όγκο και/ή την αξία των νέων προϊόντων που πωλούνται σε σύγκριση με το προηγούμενο έτος,

               —

               την εξέλιξη της αλιευτικής προσπάθειας και/ή ικανότητας,

               —

               την εξέλιξη της σύνθεσης των εκφορτώσεων και/ή του όγκου των ανεπιθύμητων αλιευμάτων,

               —

               την εξέλιξη της «κατά κεφαλήν» αποτίμησης της παραγωγής που εκφορτώνεται ή αποτελεί αντικείμενο συγκομιδής,

               —

               την εξέλιξη του κόστους παραγωγής ανά μονάδα παραγωγής,

               —

               την εξέλιξη του κόστους πωλήσεων ανά μονάδα παραγωγής,

               —

               την εξέλιξη του μέσου μηνιαίου εισοδήματος των παραγωγών,

               —

               τις αλλαγές στο ποσοστό των προϊόντων που δεν πωλήθηκαν σε σχέση με την εκ των προτέρων θέση,

               —

               τις αλλαγές στην αξία των ευαίσθητων προϊόντων σε σχέση με την εκ των προτέρων θέση,

               —

               τον αριθμό ατυχημάτων (που περιλαμβάνουν τραυματισμό και/ή απώλεια ζωής),

               —

               τις αλλαγές στον αριθμό των καταγεγραμμένων παραβιάσεων των κανόνων των οργανώσεων παραγωγών.

         8.2.2.   Για τις οργανώσεις παραγωγών προϊόντων υδατοκαλλιέργειας

   Σε αυτή την ενότητα τα σχέδια θα πρέπει να περιλαμβάνουν δείκτες αποτελεσμάτων που θα αξιολογούν:

               —

               τον όγκο και/ή την αξία των ειδών που αποτελούν αντικείμενο συγκομιδής ή διατίθενται στο εμπόριο,

               —

               την αύξηση των πωλήσεων ανά είδος και/ή προϊόν σε σύγκριση με μία εκ των προτέρων θέση,

               —

               τον αριθμό και τον όγκο και/ή την αξία των νέων προϊόντων που πωλήθηκαν σε σύγκριση με το προηγούμενο έτος,

               —

               την εξέλιξη της «κατά κεφαλήν» αποτίμησης της συγκομιδής,

               —

               την εξέλιξη του ποσοστού ζωοτροφών που χρησιμοποιούνται για τα εκτρεφόμενα είδη και που προέρχονται από βιώσιμους ή ανανεώσιμους πόρους,

               —

               την εξέλιξη των ποσοτήτων των μολυσμένων προϊόντων,

               —

               την εξέλιξη του κόστους παραγωγής ανά μονάδα παραγωγής,

               —

               την εξέλιξη του κόστους πωλήσεων ανά μονάδα παραγωγής,

               —

               την εξέλιξη του μέσου μηνιαίου εισοδήματος των παραγωγών,

               —

               τις αλλαγές στο ποσοστό των προϊόντων που δεν πωλήθηκαν σε σχέση με την εκ των προτέρων θέση,

               —

               τις αλλαγές στην αξία των ευαίσθητων προϊόντων σε σχέση με την εκ των προτέρων θέση,

               —

               τον αριθμό ατυχημάτων (που περιλαμβάνουν τραυματισμό και/ή απώλεια ζωής),

               —

               τις αλλαγές στον αριθμό των καταγεγραμμένων παραβάσεων των κανόνων των οργανώσεων παραγωγών.

      ΜΕΡΟΣ Β

   ΥΠΟΒΟΛΗ ΚΑΙ ΠΕΡΙΕΧΟΜΕΝΟ ΤΗΣ ΕΤΗΣΙΑΣ ΕΚΘΕΣΗΣ
   Οι οργανώσεις παραγωγών θα πρέπει να υποβάλλουν την ετήσια έκθεση μετά την ολοκλήρωση των σχεδίων. Σε περίπτωση πολυετούς σχεδίου, θα πρέπει να υποβάλλεται έκθεση σε ετήσια βάση.
   Η ετήσια έκθεση θα πρέπει να περιλαμβάνει δείκτες υλοποιήσεων και αποτελεσμάτων, κατά τα προβλεπόμενα στο χρονοδιάγραμμα εκτέλεσης των σχεδίων που υποβάλλεται προς έγκριση στις αρμόδιες εθνικές αρχές.

      Βρυξέλλες, 3 Μαρτίου 2014.

            Για την Επιτροπή

         Μαρία ΔΑΜΑΝΆΚΗ

            Μέλος της Επιτροπής

      (1)  Κανονισμός (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για την κοινή οργάνωση των αγορών των προϊόντων αλιείας και υδατοκαλλιέργειας, την τροποποίηση των κανονισμών (ΕΚ) αριθ. 1184/2006 και 1224/2009 του Συμβουλίου και την κατάργηση του κανονισμού (ΕΚ) αριθ. 104/2000 (ΕΕ L 354 της 28.12.2013, σ. 1).

      (2)  Εκτελεστικός κανονισμός (ΕΕ) αριθ. 1418/2013 της Επιτροπής, της 17ης Δεκεμβρίου 2013, σχετικά με τα σχέδια παραγωγής και εμπορίας, σύμφωνα με τον κανονισμό (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου για την κοινή οργάνωση των αγορών των προϊόντων αλιείας και υδατοκαλλιέργειας (ΕΕ L 353 της 28.12.2013, σ. 40).

      (3)  Κανονισμός (ΕΚ) αριθ. 2508/2000 της Επιτροπής, της 15ης Νοεμβρίου 2000, για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 104/2000 του Συμβουλίου όσον αφορά επιχειρησιακά προγράμματα στον τομέα της αλιείας (ΕΕ L 289 της 16.11.2000, σ. 8).

      (4)  Προώθηση βιώσιμων αλιευτικών δραστηριοτήτων των μελών τους μέσω της παροχής δυνατοτήτων για την ανάπτυξή τους με πλήρη συμμόρφωση προς την πολιτική διατήρησης όπως ορίζεται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (ΕΕ L 354 της 28.12.2013, σ. 22) («Κανονισμός για την κοινή αλιευτική πολιτική») και την περιβαλλοντική νομοθεσία, με παράλληλη τήρηση της κοινωνικής πολιτικής.

      (5)  Αποφυγή και μείωση κατά το δυνατόν των ανεπιθύμητων αλιευμάτων εμπορικών αποθεμάτων και, εάν χρειάζεται, βέλτιστη αξιοποίηση τέτοιων αλιευμάτων, χωρίς να δημιουργείται αγορά για εκείνα που είναι μικρότερα από τα ελάχιστα μεγέθη αναφοράς διατήρησης, σύμφωνα με το άρθρο 15 του κανονισμού για την κοινή αλιευτική πολιτική.

      (6)  Χωρίς τη δημιουργία αγοράς για τέτοιου είδους αλιεύματα τα οποία είναι μικρότερα από τα ελάχιστα μεγέθη διατήρησης.

      (7)  Προώθηση των βιώσιμων δραστηριοτήτων υδατοκαλλιέργειας των μελών τους μέσω της παροχής δυνατοτήτων για την ανάπτυξή τους με πλήρη συμμόρφωση προς την πολιτική διατήρησης, όπως ορίζεται στον κανονισμό για την κοινή αλιευτική πολιτική και στην περιβαλλοντική νομοθεσία, με παράλληλη τήρηση της κοινωνικής πολιτικής.

      (8)  Τα οποία αναφέρονται στο άρθρο 34 του κανονισμού για την κοινή αλιευτική πολιτική.

      (9)  «Είδη των οποίων η εμπορία αντιμετωπίζει συνήθως δυσκολίες κατά τη διάρκεια του έτους», όπως αναφέρονται στο άρθρο 28 παράγραφος 2 στοιχείο δ) του κανονισμού ΚΟΑ.

      (10)  Οι κυρώσεις προβλέπονται στο άρθρο 28 παράγραφος 2 στοιχείο ε) του κανονισμού ΚΟΑ.

      (11)  Τα μέτρα προβλέπονται στο άρθρο 8 παράγραφος 1 στοιχείο δ) του κανονισμού ΚΟΑ.


Σημαντική ανακοίνωση νομικού περιεχομένου

|

E2000C0067

Σύσταση της Εποπτεύουσας Αρχής της ΕΖΕΣ αριθ. 67/00/COL, της 24ης Μαρτίου 2000, σχετικά με συντονισμένο πρόγραμμα παρακολούθησης κατά το 2000 της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και πάνω στα σιτηρά και σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικών

Επίσημη Εφημερίδα αριθ. L 274 της 26/10/2000 σ. 0036 - 0041

Σύσταση της Εποπτεύουσας Αρχής της ΕΖΕΣαριθ. 67/00/COLτης 24ης Μαρτίου 2000συντονισμένο πρόγραμμα παρακολούθησης κατά το 2000 της συμμόρφωσης με τις ανώτατες σχετικά με περιεκτικότητες για τα κατάλοιπα φυτοφαρμάκων μέσα και πάνω στα σιτηρά και σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικώνΗ ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 και το πρωτόκολλο 1 αυτής,τη συμφωνία περί Εποπτείας και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1 αυτής,την πράξη στην οποία αναφέρεται το σημείο 38 του κεφαλαίου XII του παραρτήματος II της συμφωνίας για τον ΕΟΧ, η οποία αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά (οδηγία 86/362/ΕΟΚ του Συμβουλίου)(1), και ιδίως το άρθρο 7 παράγραφος 2 στοιχείο β) αυτής,την πράξη στην οποία αναφέρεται το σημείο 54 του κεφαλαίου XII του παραρτήματος II της συμφωνίας για τον ΕΟΧ, η οποία αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω σε ορισμένα προϊόντα φυτικής προέλευσης, συμπεριλαμβανόμενων των οπωροκηπευτικών (οδηγία 90/642/ΕΟΚ)(2), και ιδίως το άρθρο 4 παράγραφος 2 στοιχείο β) αυτής,Αφού έλαβε τη γνώμη της Επιτροπής Τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,Εκτιμώντας τα ακόλουθα:Το άρθρο 7 παράγραφος 2 στοιχείο β) της οδηγίας 86/362 και το άρθρο 4 παράγραφος 2 στοιχείο β) της οδηγίας 90/642 απαιτούν από την Εποπτεύουσα Αρχή της ΕΖΕΣ να υποβάλλει προς την Επιτροπή Τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ, και μέχρι την 31η Δεκεμβρίου εκάστου έτους σύσταση απευθυνόμενη προς τις χώρες της ΕΖΕΣ όπου να καθορίζεται ένα συντονισμένο πρόγραμμα παρακολούθησης με σκοπό την εξασφάλιση της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων οι οποίες καθορίζονται στα παραρτήματα II των προαναφερόμενων οδηγιών αυτών.Η Εποπτεύουσα Αρχή της ΕΖΕΣ οφείλει να συνιστά ένα συντονισμένο πρόγραμμα ετησίως. Από την εμπειρία της Ευρωπαϊκής Επιτροπής και των κρατών μελών ως προς την κατάρτιση, την εφαρμογή και τη σύνταξη εκθέσεων σε σχέση με τα συντονισμένα προγράμματα των προηγηθέντων ετών, προκύπτει ότι τα πολυετή προγράμματα είναι περισσότερο αποτελεσματικά και εύχρηστα, οπότε κρίνεται ενδεδειγμένο να αναφερθεί ενδεικτικά στην παρούσα σύσταση και το πλαίσιο των μελλοντικών προγραμμάτων.Η Εποπτεύουσα Αρχή της ΕΖΕΣ οφείλει προοδευτικά να στραφεί προς ένα σύστημα το οποίο θα επέτρεπε την εκτίμηση της πραγματικής έκθεσης των τροφίμων στα φυτοφάρμακα, σύμφωνα με το δεύτερο εδάφιο της παραγράφου 3 του άρθρου 7 της οδηγίας 86/362 και το δεύτερο εδάφιο της παραγράφου 3 του άρθρου 4 της οδηγίας 90/642. Για τη διευκόλυνση της εξέτασης της σκοπιμότητας αυτών των εκτιμήσεων, θα πρέπει να είναι διαθέσιμα δεδομένα σχετικά με την παρακολούθηση των καταλοίπων φυτοφαρμάκων σε ορισμένα τρόφιμα που αποτελούν βασικά συστατικά της διατροφής στην Ευρώπη. Με γνώμονα δε τους πόρους που είναι διαθέσιμοι σε εθνικό επίπεδο για την παρακολούθηση των καταλοίπων φυτοφαρμάκων, οι χώρες της ΕΖΕΣ είναι σε θέση απλώς να αναλύουν δείγματα 4-5 προϊόντων ετησίως, στο πλαίσιο ενός συντονισμένου προγράμματος παρακολούθησης, ενώ κάθε φυτοφάρμακο θα πρέπει εν γένει να παρακολουθείται σε 20 τρόφιμα επί αρκετές πενταετίες.Τα κατάλοιπα των οποίων η παρακολούθηση συνιστάται για το 2000 θα επιτρέψουν την εξέταση της σκοπιμότητας της χρήσης των δεδομένων που αφορούν τα φυτοφάρμακα acephate, την ομάδα benomyl, chlorpyriphos, iprodione και methamidophos, καθώς οι ενώσεις αυτές, οι οποίες προσδιορίζονται στην ομάδα Α του παραρτήματος I, έχουν ήδη αποτελέσει το αντικείμενο παρακολούθησης μεταξύ 1996 και 1999 για την εκτίμηση της πραγματικής έκθεσης των τροφίμων σ' αυτά.Τα κατάλοιπα των οποίων η παρακολούθηση συνιστάται για το 200 και το 2001 θα επιτρέψουν την εξέταση της σκοπιμότητας της χρήσης των δεδομένων που αφορούν τα φυτοφάρμακα diazinon, metalaxyl, methidathion, thiabendazole και triazophos, καθώς οι ενώσεις αυτές, οι οποίες προσδιορίζονται στην ομάδα Β του παραρτήματος I, έχουν ήδη αποτελέσει το αντικείμενο παρακολούθησης μεταξύ 1997 και 1999 για την εκτίμηση της πραγματικής έκθεσης των τροφίμων σ' αυτά.Τα κατάλοιπα των οποίων η παρακολούθηση συνιστάται για τα έτη 2000, 2001 και 2002 θα επιτρέψουν την εξέταση της σκοπιμότητας της χρήσης των δεδομένων που αφορούν τα φυτοφάρμακα chlorpyriphos-methyl, deltamethrin, endosulfan, imazalil, lambda-cyhalothrin, την ομάδα maneb, mecarbam, permethrin, pirimiphos-methyl και vinclozolin, καθώς οι ενώσεις αυτές, οι οποίες προσδιορίζονται στην ομάδα Γ του παραρτήματος I, έχουν ήδη αποτελέσει το αντικείμενο παρακολούθησης κατά το 1998 και το 1999 για την εκτίμηση της πραγματικής έκθεσης των τροφίμων σ' αυτά.Είναι αναγκαία η συστηματική στατιστική προσέγγιση του αριθμού των δειγμάτων που πρέπει να λαμβάνονται κατά την εκάστοτε συντονισμένη ενέργεια. Η προσέγγιση αυτή έχει καθορισθεί από την Επιτροπή στο πλαίσιο του κώδικα Codex Alimentarius(3). Βάσει μιας δυωνυμικής κατανομής πιθανοτήτων, είναι δυνατόν να υπολογισθεί ότι η εξέταση 459 συνολικά δειγμάτων δίδει με 99 % βεβαιότητα τη δυνατότητα εντοπισμού του δείγματος που περιέχει κατάλοιπα φυτοφαρμάκων με περιεκτικότητα άνω του ορίου προσδιορισμού (Limit Of Determination - LOD), εάν αναμένεται ότι το 1 % των προϊόντων φυτικής προέλευσης θα περιέχει κατάλοιπα άνω του προαναφερόμενων ορίων. Ο συνολικός αριθμός των δειγμάτων που πρέπει να εξετάζονται από κάθε χώρα της ΕΖΕΣ θα πρέπει να είναι ανάλογος του πληθυσμού και του πλήθους των καταναλωτών, με ελάχιστο τα 12 δείγματα ανά προϊόν και ανά έτος.Το σχέδια κατευθυντήριων γραμμών για τις διαδικασίες ποιοτικού ελέγχου κατά την ανάλυση των καταλοίπων φυτοφαρμάκων, το οποίο δημοσιεύθηκε στο παράρτημα II(4) της σύστασης περί παρακολούθησης για το 1999, συζητήθηκε από τους εμπειρογνώμονες των κρατών μελών της ΕΕ στην πόλη Oeiras της Πορτογαλίας, στις 15 και 16 Σεπτεμβρίου 1997, ενώ συζητήθηκε επίσης και ελήφθη υπό σημείωση στο πλαίσιο της υποομάδας "Κατάλοιπα φυτοφαρμάκων" της φυτοϋγειονομικής ομάδας εργασίας στις 20 και 21 Νοεμβρίου. Τα κράτη μέλη της ΕΕ συμφωνούν ότι αυτό το σχέδιο κατευθυντήριων γραμμών θα πρέπει να εφαρμοσθεί όσο το δυνατόν περισσότερο από τα εργαστήρια αναλύσεων των κρατών μελών της ΕΕ, καθώς και ότι θα πρέπει να αναθεωρηθεί υπό το φως της εμπειρίας.Το άρθρο 4 παράγραφος 2 πρώτη περίπτωση της οδηγίας 90/642 απαιτεί από τις χώρες της ΕΖΕΣ να προσδιορίζουν τα κριτήρια που εφαρμόζουν κατά την κατάρτιση των εθνικών τους προγραμμάτων επιθεώρησης, όταν αποστέλλουν στην Εποπτεύουσα Αρχή της ΕΖΕΣ πληροφορίες σχετικά με την εφαρμογή τους κατά το προηγηθέν έτος. Οι πληροφορίες αυτές θα πρέπει να περιλαμβάνουν και τα κριτήρια που εφαρμόζονται κατά τον προσδιορισμό του αριθμού των δειγμάτων που πρέπει να λαμβάνονται και των αναλύσεων που πρέπει να πραγματοποιούνται, καθώς και τα εφαρμοζόμενα όρια της υποχρέωσης σύνταξης εκθέσεων και τα κριτήρια με τα οποία καθορίζονται τα όρια αυτά. Θα πρέπει ακόμη να αναφέρονται και οι λεπτομέρειες της διαπίστευσης, δυνάμει της πράξης στην οποία αναφέρεται το σημείο 54ν του κεφαλαίου XII του παραρτήματος II της συμφωνίας για τον ΕΟΧ, σχετικά με τα πρόσθετα μέτρα που αφορούν τον επίσημο έλεγχο των τροφίμων (οδηγία 93/1999/ΕΚ του Συμβουλίου)(5), των εργαστηρίων που πραγματοποιούν τις αναλύσεις.Οι πληροφορίες σχετικά με τα αποτελέσματα των προγραμμάτων παρακολούθησης ενδείκνυνται ιδιαίτερα για επεξεργασία, αποθήκευση και διαβίβαση με ηλεκτρονικές μεθόδους. Έχουν δε εκπονηθεί μορφότυποι για διάθεση σε δισκέτα προς τα κράτη μέλη της ΕΕ από την Επιτροπή. Οι ίδιοι αυτοί μορφότυποι θα μπορούν να χρησιμοποιούνται και από τις χώρες της ΕΖΕΣ, οι οποίες, ως εκ τούτου, θα πρέπει να είναι σε θέση να αποστέλλουν τις εκθέσεις τους προς την Εποπτεύουσα Αρχή της ΕΖΕΣ με τον τυποποιημένο εκάστοτε μορφότυπο. Η περαιτέρω εξέλιξη των τυποποιημένων μορφοτύπων είναι πλέον αποτελεσματική στο πλαίσιο της επεξεργασίας των κατευθυντήριων γραμμών.Το Λιχτενστάιν συμμορφώνεται με τις διατάξεις των πράξεων στις οποίες αναφέρεται το κεφάλαιο XII του παραρτήματος II της συμφωνίας για τον ΕΟΧ, οπότε το Λιχτενστάιν υπάγεται στη σύσταση για το 2000,ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:Συνιστάται όπως η Ισλανδία, το Λιχτενστάιν και η Νορβηγία:1. πραγματοποιούν δειγματοληψίες και αναλύσεις των συνδυασμών προϊόντων/καταλοίπων φυτοφαρμάκων που εκτίθενται στο παράρτημα I, με στόχο τα 12 δείγματα για κάθε προϊόν και ακολουθώντας, όπως ενδείκνυται, τον καταμερισμό της αγοράς κάθε χώρας της ΕΖΕΣ μεταξύ επιχειρήσεων εθνικών, του ΕΟΧ και τρίτων χωρών. Για τουλάχιστον ένα φυτοφάρμακο ενδεχομένως υψηλού κινδύνου, ένα από τα προϊόντα υποβάλλεται σε μεμονωμένη ανάλυση των μερών του σύνθετου δείγματος: λαμβάνονται δύο δείγματα ενός ενδεδειγμένου αριθμού μερών· τα δείγματα αυτά προέρχονται, εφόσον είναι δυνατόν, από έναν και μόνο παραγωγό. Εάν στο πρώτο σύνθετο δείγμα εντοπισθεί ανιχνεύσιμη ποσότητα φυτοφαρμάκου, τα μέρη του δευτέρου δείγματος αναλύονται μεμονωμένα. Κατά το 2000, στην ως άνω διαδικασία θα υποβληθούν οι συνδυασμοί αγγούρια/methamidophos ή/και αχλάδια/chlormequat·2. υποβάλουν, μέχρι την 31η Αυγούστου 2001, έκθεση με τα αποτελέσματα του τμήματος της συγκεκριμένης άσκησης που προσδιορίζεται για το 2000 στο παράρτημα I, μαζί με τις μεθόδους ανάλυσης που χρησιμοποίησαν και τα ποσοστά που καλύπτει η έκθεσή τους, σύμφωνα με τις διαδικασίες ποιοτικού ελέγχου που καθορίζονται στο παράρτημα II της σύστασης της Εποπτεύουσας Αρχής της ΕΖΕΣ για το 1999 και ακολουθώντας τον μορφότυπο που καθορίζεται στο παράρτημα III της εν λόγω σύστασης·3. αποστείλουν, μέχρι την 31η Αυγούστου 2001, προς την Εποπτεύουσα Αρχή της ΕΖΕΣ και τις χώρες ΕΟΧ/ΕΖΕΣ όλα τα πληροφοριακά στοιχεία που απαιτούνται δυνάμει του άρθρου 7 παράγραφος 3 της οδηγίας 86/362 και του άρθρου 4 παράγραφος 3 της οδηγίας 90/642, σχετικά με την άσκηση παρακολούθησης για το 1999, έτσι ώστε να εξασφαλισθεί, τουλάχιστον με δειγματοληπτικούς ελέγχους, η συμμόρφωση με τις μέγιστες περιεκτικότητες σε κατάλοιπα φυτοφαρμάκων· στα εν λόγω στοιχεία πρέπει να συμπεριλαμβάνονται:3.1. - τα αποτελέσματα των αντίστοιχων εθνικών προγραμμάτων που αφορούν τα φυτοφάρμακα που απαριθμούνται στα παραρτήματα II των οδηγιών 86/362 και 90/642, με γνώμονα τις εναρμονισμένες περιεκτικότητες και, όπου αυτές δεν έχουν ακόμη καθορισθεί σε κοινοτικό επίπεδο, τις ισχύουσες αντίστοιχες εθνικές·3.2. - πληροφοριακά στοιχεία για τις διαδικασίες ποιοτικού ελέγχου των εργαστηρίων τους και, πιο συγκεκριμένα, στοιχεία για τις πτυχές των κατευθυντήριων γραμμών που αφορούν τις διαδικασίες ποιοτικού ελέγχου κατά την ανάλυση καταλοίπων φυτοφαρμάκων και τις οποίες δεν κατέστη δυνατόν να εφαρμόσουν ή συνάντησαν δυσχέρειες κατά την εφαρμογή τους·3.3. - πληροφοριακά στοιχεία για τη διαπίστευση, σύμφωνα με τις διατάξεις του άρθρου 3 της οδηγίας 93/99 (μαζί με την κατηγορία διαπίστευσης, τον φορέα διαπίστευσης και αντίγραφο του πιστοποιητικού διαπίστευσης), των εργαστηρίων που πραγματοποιούν τις αναλύσεις.4. Η παρούσα σύσταση απευθύνεται στην Ισλανδία, στο Λιχτενστάιν και στη Νορβηγία.Βρυξέλλες, 24 Μαρτίου 2000.Για την Εποπτεύουσα Αρχή της ΕΖΕΣHannes HafsteinΜέλος της Εποπτεύουσας Αρχής(1) Στο εξής "οδηγία 83/362".(2) Στο εξής "οδηγία 90/642".(3) Codex Alimentarius, Pesticide Residues in Foodstuffs, Rome 1994, ISBN 92-5-203271-1, τόμος 2, σ. 372.(4) Εποπτεύουσα Αρχή της ΕΖΕΣ, έγγραφο αριθ. 99-899-D.(5) Στο εξής "οδηγία 93/99".ΠΑΡΑΡΤΗΜΑ IΣυνδυασμοί φυτοφαρμάκων/προϊόντων προς παρακολούθηση κατά τη συγκεκριμένη άσκηση που καθορίζεται στο σημείο 1 της σύστασης>ΘΕΣΗ ΠΙΝΑΚΑ>(a) Ρύζι (αποφλοιωμένο ή γυαλισμένο), αγγούρια, λάχανο, αρακάς (κατεψυγμένος ή νωπός, χωρίς τον λοβό).(b) Μήλα, κριθάρι, τομάτες, μαρούλι.(c) Αχλάδια, μπανάνες, φασόλια (νωπά ή κατεψυγμένα), πατάτες.(d) Καρότα, πορτοκάλια, ροδάκινα, σπανάκι.


title: Σύσταση της εποπτεύουσας αρχής της ΕΖΕΣ αριθ. 59/05/COL, της  5ης Απριλίου 2005 , για το συντονισμένο πρόγραμμα επιθεώρησης στον τομέα της διατροφής των ζώων για το 2005

text:
               25.5.2006

               EL

               Επίσημη Εφημερίδα της Ευρωπαϊκής Ένωσης

               L 137/19

      ΣΫΣΤΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 59/05/COL
   της 5ης Απριλίου 2005
   για το συντονισμένο πρόγραμμα επιθεώρησης στον τομέα της διατροφής των ζώων για το 2005
   Η ΕΠΟΠΤΕΥΟΥΣΑ ΑΡΧΗ ΕΖΕΣ,
   Έχοντας υπόψη,
   τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 παράγραφος 1 και το πρωτόκολλο 1,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,
   την πράξη που αναφέρεται στο σημείο 31α του κεφαλαίου II του παραρτήματος I της συμφωνίας ΕΟΧ [οδηγία 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων
       (1)], όπως τροποποιήθηκε και προσαρμόστηκε στη συμφωνία ΕΟΧ με το πρωτόκολλο 1 αυτής, και ιδίως με το άρθρο 22 παράγραφος 3,
   Εκτιμώντας τα ακόλουθα:

               (1)

               Το 2004, τα κράτη της ΕΖΕΣ εντόπισαν ορισμένα θέματα τα οποία αξίζει να αποτελέσουν αντικείμενο συντονισμένου προγράμματος επιθεώρησης το έτος 2005.

               (2)

               Αν και η πράξη που αναφέρεται στο σημείο 33 του κεφαλαίου II του παραρτήματος I της συμφωνίας ΕΟΧ [οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές
                   (2)] όπως τροποποιήθηκε, καθορίζει τη μέγιστη περιεκτικότητα της αφλατοξίνης B1 στις ζωοτροφές, δεν υπάρχουν κανόνες ΕΟΧ για άλλες μυκοτοξίνες, όπως η ωχρατοξίνη Α, η ζεαραλενόνη, η δεσοξυνιβαλενόλη και οι φουμονισίνες. Η συλλογή πληροφοριών σχετικά με την παρουσία αυτών των μυκοτοξινών μέσω τυχαίας δειγματοληψίας θα μπορούσε να παράσχει χρήσιμα στοιχεία για την εκτίμηση της κατάστασης ενόψει των εξελίξεων όσον αφορά τη νομοθεσία. Επιπλέον, ορισμένες πρώτες ύλες ζωοτροφών, όπως τα σιτηρά και οι ελαιούχοι σπόροι, είναι ιδιαίτερα εκτεθειμένες στη μόλυνση από μυκοτοξίνες λόγω των συνθηκών συγκομιδής, αποθήκευσης και μεταφοράς. Καθώς η συγκέντρωση μυκοτοξινών ποικίλλει από έτος σε έτος, είναι σκόπιμο να συλλέγονται στοιχεία από διαδοχικά έτη για όλες τις αναφερόμενες μυκοτοξίνες.

               (3)

               Τα αντιβιοτικά, εκτός των κοκκιδιοστατικών και των ιστομονοστατικών, μπορούν να διατίθενται στην αγορά και να χρησιμοποιούνται ως πρόσθετες ύλες ζωοτροφών μόνο μέχρι τις 31 Δεκεμβρίου 2005. Προηγούμενοι έλεγχοι για την παρουσία αντιβιοτικών και κοκκιδιοστατικών σε ορισμένες ζωοτροφές στις οποίες δεν επιτρέπονται οι ουσίες αυτές δείχνουν ότι αυτό το είδος παράβασης εξακολουθεί να διαπράττεται. Η συχνότητα των διαπιστώσεων αυτών και η ευαισθησία του εν λόγω θέματος δικαιολογούν τη συνέχιση των ελέγχων. Είναι σημαντικό να εξασφαλιστεί ότι οι περιορισμοί χρήσης πρώτων υλών ζωικής προέλευσης στις ζωοτροφές, όπως ορίζονται στη σχετική κοινοτική νομοθεσία, εφαρμόζονται αποτελεσματικά.

               (4)

               Η συμμετοχή της Νορβηγίας και της Ισλανδίας στα προγράμματα που εμπίπτουν στο πεδίο εφαρμογής του παραρτήματος ΙΙ της παρούσας σύστασης σχετικά με τις ουσίες που δεν επιτρέπεται να χρησιμοποιούνται ως πρόσθετες ύλες στις ζωοτροφές θα πρέπει να αξιολογηθεί όσον αφορά τις εξαιρέσεις τους από το κεφάλαιο II του παραρτήματος I της συμφωνίας ΕΖΕΣ και, ιδίως, από την πράξη που αναφέρεται στο σημείο 1α του κεφαλαίου ΙΙ του παραρτήματος I της συμφωνίας ΕΟΧ, κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων.

               (5)

               Η συμμετοχή της Ισλανδίας στα προγράμματα που εμπίπτουν στο πεδίο εφαρμογής του παραρτήματος ΙΙΙ της παρούσας σύστασης σχετικά με τους περιορισμούς στην παραγωγή και χρήση πρώτων υλών ζωοτροφών ζωικής προέλευσης θα πρέπει να αξιολογηθεί όσον αφορά τις εξαιρέσεις του από το κεφάλαιο I του παραρτήματος I της συμφωνίας ΕΖΕΣ.

               (6)

               Ενδείκνυται να εξασφαλιστεί ότι τα επίπεδα των ιχνοστοιχείων χαλκού και ψευδαργύρου στις σύνθετες ζωοτροφές για χοίρους δεν υπερβαίνουν τα ανώτατα επίπεδα τα οποία προβλέπει η πράξη που αναφέρεται στο σημείο 1zq του κεφαλαίου II του παραρτήματος I της συμφωνίας ΕΟΧ [κανονισμός (ΕΚ) αριθ. 1334/2003 της Επιτροπής, της 25ης Ιουλίου 2003, για την τροποποίηση των όρων έγκρισης ορισμένων πρόσθετων υλών που ανήκουν στην ομάδα των ιχνοστοιχείων και οι οποίες χρησιμοποιούνται στις ζωοτροφές
                   (3)], όπως τροποποιήθηκε. Η συμμετοχή της Νορβηγίας στα προγράμματα που εμπίπτουν στο πεδίο εφαρμογής του παραρτήματος ΙV θα πρέπει να αξιολογηθεί όσον αφορά τις εξαιρέσεις του από το κεφάλαιο ΙΙ του παραρτήματος I της συμφωνίας ΕΖΕΣ.

               (7)

               Τα μέτρα που προβλέπονται στην παρούσα σύσταση είναι σύμφωνα με τη γνώμη της επιτροπής φυτών και ζωοτροφών της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

         ΣΥΝΙΣΤΑ:

               1)

               Να εφαρμόσουν τα κράτη της ΕΖΕΣ, κατά τη διάρκεια του 2005, συντονισμένο πρόγραμμα επιθεώρησης με σκοπό τον έλεγχο:

                           α)

                           της συγκέντρωσης μυκοτοξινών (αφλατοξίνη B1, ωχρατοξίνη Α, ζεαραλενόνη, δεσοξυνιβαλενόλη και φουμονισίνες) στις ζωοτροφές, υποδεικνύοντας τις μεθόδους ανάλυσης· η μέθοδος δειγματοληψίας πρέπει να περιλαμβάνει τόσο τυχαία όσο και στοχοθετημένη δειγματοληψία· στη δεύτερη περίπτωση της στοχοθετημένης δειγματοληψίας, τα δείγματα πρέπει να είναι πρώτες ύλες ζωοτροφών για τις οποίες υπάρχουν υπόνοιες ότι περιέχουν υψηλότερες συγκεντρώσεις μυκοτοξινών, όπως σπόροι δημητριακών, ελαιούχοι σπόροι, ελαιούχοι καρποί, τα προϊόντα και παραπροϊόντα τους, καθώς και πρώτες ύλες ζωοτροφών που έχουν αποθηκευτεί για μεγάλο χρονικό διάστημα ή έχουν μεταφερθεί με θαλάσσια μέσα σε μεγάλες αποστάσεις· στην περίπτωση της αφλατοξίνης B1, πρέπει επίσης να δοθεί ιδιαίτερη προσοχή στις σύνθετες ζωοτροφές για αμελγόμενα ζώα, εκτός από τα αμελγόμενα βοοειδή· τα αποτελέσματα των ελέγχων πρέπει να κοινοποιούνται σύμφωνα με το υπόδειγμα του παραρτήματος Ι·

                           β)

                           των αντιβιοτικών, των κοκκιδιοστατικών ή/και των ιστομονοστατικών, που επιτρέπεται ή όχι να χρησιμοποιούνται ως πρόσθετες ύλες στις ζωοτροφές για ορισμένα είδη και κατηγορίες ζώων, που απαντώνται συχνά σε μη θεραπευτικά προμίγματα και σύνθετες ζωοτροφές στις οποίες δεν επιτρέπεται η χρήση των εν λόγω φαρμακευτικών ουσιών· οι έλεγχοι πρέπει να στοχεύουν στις φαρμακευτικές αυτές ουσίες σε προμίγματα και σύνθετες ζωοτροφές αν η αρμόδια αρχή θεωρεί ότι υπάρχει μεγαλύτερη πιθανότητα διαπίστωσης παρατυπιών· τα αποτελέσματα των ελέγχων πρέπει να κοινοποιούνται σύμφωνα με το υπόδειγμα του παραρτήματος ΙΙ·

                           γ)

                           της εφαρμογής των περιορισμών στην παραγωγή και χρήση πρώτων υλών ζωοτροφών ζωικής προέλευσης, όπως ορίζεται στο παράρτημα ΙΙΙ·

                           δ)

                           τα επίπεδα χαλκού και ψευδαργύρου στις σύνθετες ζωοτροφές για χοίρους, όπως καθορίζονται στο παράρτημα IV.

               2)

               Να συμπεριλάβουν τα κράτη της ΕΖΕΣ τα αποτελέσματα του συντονισμένου προγράμματος επιθεώρησης που προβλέπεται στην παράγραφο 1 σε ξεχωριστό κεφάλαιο της ετήσιας έκθεσης για τις δραστηριότητες επιθεώρησης το οποίο πρέπει να διαβιβαστεί στην Εποπτεύουσα Αρχή της ΕΖΕΣ έως την 1η Απριλίου 2006 σύμφωνα με το άρθρο 22 παράγραφος 2 της πράξης που αναφέρεται στο σημείο 31α του κεφαλαίου II του παραρτήματος I της συμφωνίας ΕΟΧ (οδηγία 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων) και με την τελευταία μορφή του εναρμονισμένου υποδείγματος υποβολής εκθέσεων.

      Βρυξέλλες, 5 Απριλίου 2005

            Για την Εποπτεύουσα Αρχή της ΕΖΕΣ

         Niels FENGER

            Διευθυντής

         Bernd HAMMERMANN

            Μέλος της Εποπτεύουσας Αρχής

      (1)  ΕΕ L 265 της 8.11.1995, σ. 17· οδηγία όπως τροποποιήθηκε τελευταία από την οδηγία 2001/46/ΕΚ του Ευρωπαϊκού Κοινοβουλίου και του Συμβουλίου (ΕΕ L 234 της 1.9.2001, σ. 55).

      (2)  ΕΕ L 140 της 30.5.2002, σ. 10· oδηγία όπως τροποποιήθηκε τελευταία από την οδηγία 2003/100/ΕΚ της Επιτροπής (ΕΕ L 285 της 1.11.2003, σ. 33).

      (3)  ΕΕ L 187 της 26.7.2003, σ. 11.

      ΠΑΡΑΡΤΗΜΑ I
      Συγκέντρωση ορισμένων μυκοτοξινών (αφλατοξίνη B1, ωχρατοξίνη Α, ζεαραλενόνη, δεσοξυνιβαλενόλη και φουμονισίνες) στις ζωοτροφές
      Επιμέρους αποτελέσματα όλων των δειγμάτων που ελέγχθηκαν· υπόδειγμα υποβολής εκθέσεων το οποίο αναφέρεται στην παράγραφο 1 στοιχείο α)

                  Ζωοτροφές

                  Δειγματοληψία
                  (τυχαία ή στοχοθετημένη)

                  Είδος και συγκέντρωση μυκοτοξινών (μg/kg σε σχέση με ζωοτροφή με ποσοστό υγρασίας 12 %)

                  Είδος

                  Χώρα καταγωγής

                  Αφλατοξίνη B1

                  Ωχρατοξίνη A

                  Ζεαραλενόνη

                  Δεσοξυνιβαλενόλη

                  Φουμονισίνες (1)

            Η αρμόδια αρχή πρέπει να αναφέρει επίσης:

                  —

                  τα μέτρα που λαμβάνονται σε περίπτωση υπέρβασης των μέγιστων ορίων για την αφλατοξίνη B1·

                  —

                  τις χρησιμοποιούμενες μεθόδους ανάλυσης·

                  —

                  τα όρια ανίχνευσης.

         (1)  Η συγκέντρωση φουμονισινών περιλαμβάνει το σύνολο των φουμονισινών B1, B2 και B3.

      ΠΑΡΑΡΤΗΜΑ II
      Παρουσία ορισμένων φαρμακευτικών ουσιών που δεν επιτρέπεται να χρησιμοποιούνται ως πρόσθετες ύλες στις ζωοτροφές
      Ορισμένα αντιβιοτικά, κοκκιδιοστατικά και άλλες φαρμακευτικές ουσίες μπορεί να είναι νομίμως παρόντα ως πρόσθετες ύλες σε προμίγματα και σύνθετες ζωοτροφές για ορισμένα είδη και κατηγορίες ζώων, εφόσον πληρούν τις απαιτήσεις του άρθρου 10 της πράξης που αναφέρεται στο σημείο 1α του κεφαλαίου II του παραρτήματος I της συμφωνίας ΕΟΧ [κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων
          (1)].
      Η παρουσία μη επιτρεπόμενων φαρμακευτικών ουσιών στις ζωοτροφές συνιστά παράβαση.
      Οι φαρμακευτικές ουσίες που πρόκειται να ελεγχθούν επιλέγονται από τις ακόλουθες:

                  1)

                  Φαρμακευτικές ουσίες που επιτρέπεται να χρησιμοποιούνται ως πρόσθετες ύλες στις ζωοτροφές μόνο για ορισμένα είδη και κατηγορίες ζώων:

                              αβιλαμυκίνη

                              δεκοκινάτη

                              δικλαζουρίλη

                              φλαβοφωσφολιπόλη

                              υδροβρωμική αλοφουγινόνη

                              νατριούχο λασαλοσίντ Α

                              εναμμώνια μαδουραμικίνη α

                              νατριούχος μονενσίνη

                              ναρασίνη

                              ναρασίνη/νικαρβαζίνη

                              υδροχλωρική ρομπενιδίνη

                              νατριούχος σαλινομυκίνη

                              νατριούχος σεμδουραμικίνη

                  2)

                  Φαρμακευτικές ουσίες που δεν επιτρέπεται πλέον να χρησιμοποιούνται ως πρόσθετες ύλες στις ζωοτροφές:

                              αμπρόλιο

                              αμπρόλιο/ethopabate

                              αρπρινοκίδη

                              αβοπαρκίνη

                              καρβαδόξη

                              διμετριδαζόλη

                              δινιτολμίδη

                              ιπρονιδαζόλη

                              meticlorpindol

                              meticlorpindol/methylbenzoquate

                              νικαρβαζίνη

                              νιφουρσόλη

                              ολακινδόξη

                              ρονιδαζόλη

                              σπιραμυκίνη

                              τετρακυκλίνες

                              φωσφορική τυλοσίνη

                              βιργινιαμυκίνη

                              βακιτρακίνη ψευδαργύρου

                              άλλες αντιμικροβιακές ουσίες

                  3)

                  Φαρμακευτικές ουσίες που δεν είχε επιτραπεί ποτέ να χρησιμοποιούνται ως πρόσθετες ύλες στις ζωοτροφές:

                              άλλες ουσίες
                              Επιμέρους αποτελέσματα όλων των μη συμμορφούμενων δειγμάτων· υπόδειγμα υποβολής εκθέσεων το οποίο αναφέρεται στην παράγραφο 1 στοιχείο β)

                                          Είδος ζωοτροφής (είδος και κατηγορία ζώων)

                                          Ουσία που ανιχνεύθηκε

                                          Επίπεδο που ανιχνεύθηκε

                                          Λόγος παράβασης (2)

                                          Μέτρα που ελήφθησαν

                                    Η αρμόδια αρχή πρέπει να αναφέρει επίσης:

                                          —

                                          το συνολικό αριθμό δειγμάτων που ελέγχθηκαν·

                                          —

                                          τις ονομασίες των ουσιών που ερευνήθηκαν·

                                          —

                                          τις χρησιμοποιούμενες μεθόδους ανάλυσης·

                                          —

                                          τα όρια ανίχνευσης.

         (1)  ΕΕ L 268 της 18.10.2003, σ. 29.

         (2)  Λόγος που οδήγησε στην παρουσία μη επιτρεπόμενης ουσίας στις ζωοτροφές, όπως διαπιστώθηκε μετά από έρευνα που διενήργησε η αρμόδια αρχή.

      ΠΑΡΑΡΤΗΜΑ III
      Περιορισμοί στην παραγωγή και τη χρήση πρώτων υλών ζωοτροφών ζωικής προέλευσης
      Με την επιφύλαξη των άρθρων 3 έως 13 και του άρθρου 15 της οδηγίας 95/53/ΕΚ, τα κράτη της ΕΖΕΣ εφαρμόζουν συντονισμένο πρόγραμμα επιθεώρησης κατά τη διάρκεια του 2005 για να διαπιστώσουν εάν τηρήθηκαν οι περιορισμοί στην παραγωγή και τη χρήση πρώτων υλών ζωοτροφών ζωικής προέλευσης.
      Συγκεκριμένα, για να εξασφαλιστεί ότι εφαρμόζεται αποτελεσματικά η απαγόρευση της χορήγησης μεταποιημένων ζωικών πρωτεϊνών σε ορισμένα ζώα, όπως προβλέπεται στο παράρτημα IV της πράξης που αναφέρεται στο σημείο 7.1.12 του κεφαλαίου I του παραρτήματος I της συμφωνίας ΕΟΧ [κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών
          (1)], τα κράτη της ΕΖΕΣ οφείλουν να εφαρμόζουν ειδικό πρόγραμμα ελέγχου που βασίζεται σε στοχοθετημένους ελέγχους. Σύμφωνα με το άρθρο 4 της οδηγίας 95/53/ΕΚ, το εν λόγω πρόγραμμα ελέγχου πρέπει να βασίζεται σε μια στρατηγική με βάση τον κίνδυνο, η οποία θα περιλαμβάνει όλα τα στάδια παραγωγής και όλα τα είδη εγκαταστάσεων όπου παράγονται, διακινούνται και χορηγούνται ζωοτροφές. Τα κράτη της ΕΖΕΣ πρέπει να δώσουν ιδιαίτερη προσοχή στον ορισμό των κριτηρίων που μπορεί να συνδέονται με κάποιο κίνδυνο. Ο συντελεστής στάθμισης που απονέμεται σε κάθε κριτήριο πρέπει να είναι ανάλογος με τον κίνδυνο. Η συχνότητα των επιθεωρήσεων και ο αριθμός των δειγμάτων που αναλύονται στις εγκαταστάσεις πρέπει να είναι ανάλογα με το σύνολο των συντελεστών στάθμισης που απονέμονται στις εγκαταστάσεις αυτές.
      Οι ακόλουθοι χώροι και τα ακόλουθα κριτήρια που αναφέρονται ενδεικτικά πρέπει να λαμβάνονται υπόψη κατά την κατάρτιση προγράμματος ελέγχου:

                  Χώροι

                  Κριτήρια

                  Συντελεστής στάθμισης

                  Μονάδες παραγωγής ζωοτροφών

                              —

                              Μονάδες παραγωγής ζωοτροφών διπλής ροής που παράγουν σύνθετες ζωοτροφές για μηρυκαστικά και σύνθετες ζωοτροφές για μη μηρυκαστικά, οι οποίες περιέχουν μεταποιημένες ζωικές πρωτεΐνες που υπόκεινται σε παρέκκλιση

                              —

                              Μονάδες παραγωγής ζωοτροφών με ιστορικό μη συμμόρφωσης ή για τις οποίες υπάρχει σχετική υπόνοια

                              —

                              Μονάδες παραγωγής ζωοτροφών με μεγάλες ποσότητες εισαγόμενων ζωοτροφών υψηλής περιεκτικότητας σε πρωτεΐνες όπως ιχθυάλευρο, σογιάλευρο, άλευρο γλουτένης αραβοσίτου και συμπυκνώματα πρωτεϊνών

                              —

                              Μονάδες παραγωγής ζωοτροφών με υψηλή παραγωγή σύνθετων ζωοτροφών

                              —

                              Κίνδυνος διασταυρούμενης μόλυνσης ως αποτέλεσμα εσωτερικών διαδικασιών λειτουργίας (ξεχωριστοί σιροί, έλεγχος του αποτελεσματικού διαχωρισμού των γραμμών παραγωγής, έλεγχος των συστατικών, εσωτερικό εργαστήριο, διαδικασίες δειγματοληψίας)

                  Συνοριακοί σταθμοί ελέγχου και άλλα σημεία εισόδου στην Κοινότητα

                              —

                              Εισαγωγές μεγάλων/μικρών ποσοτήτων ζωοτροφών

                              —

                              Ζωοτροφές υψηλής περιεκτικότητας σε πρωτεΐνες

                  Εκμεταλλεύσεις

                              —

                              Σταθεροί αναμίκτες οι οποίοι χρησιμοποιούν μεταποιημένες ζωικές πρωτεΐνες που υπόκεινται σε παρέκκλιση

                              —

                              Κτηνοτροφικές εκμεταλλεύσεις με μηρυκαστικά και άλλα είδη (κίνδυνος διασταυρούμενης σίτισης)

                              —

                              Κτηνοτροφικές εκμεταλλεύσεις που αγοράζουν ασυσκεύαστες ζωοτροφές

                  Μεταπράτες

                              —

                              Αποθήκες και ενδιάμεση αποθήκευση ζωοτροφών υψηλής περιεκτικότητας σε πρωτεΐνες

                              —

                              Διακίνηση μεγάλου όγκου ασυσκεύαστων ζωοτροφών

                              —

                              Μεταπράτες σύνθετων ζωοτροφών οι οποίες έχουν παραχθεί στο εξωτερικό

                  Φορητοί αναμίκτες

                              —

                              Αναμίκτες που παράγουν ζωοτροφές για μηρυκαστικά και μη μηρυκαστικά

                              —

                              Αναμίκτες με ιστορικό μη συμμόρφωσης ή για τους οποίους υπάρχει σχετική υπόνοια

                              —

                              Αναμίκτες που δέχονται ζωοτροφές υψηλής περιεκτικότητας σε πρωτεΐνες

                              —

                              Αναμίκτες με υψηλή παραγωγή ζωοτροφών

                              —

                              Εξυπηρετείται μεγάλος αριθμός κτηνοτροφικών εκμεταλλεύσεων, μεταξύ των οποίων υπάρχουν εκμεταλλεύσεις με μηρυκαστικά

                  Μεταφορικά μέσα

                              —

                              Οχήματα που χρησιμοποιούνται για τη μεταφορά μεταποιημένων ζωικών πρωτεϊνών και ζωοτροφών

                              —

                              Οχήματα με ιστορικό μη συμμόρφωσης ή για τα οποία υπάρχει σχετική υπόνοια

            Εναλλακτικά σε σχέση με αυτούς τους χώρους και τα κριτήρια που αναφέρονται ενδεικτικά, τα κράτη της ΕΖΕΣ μπορούν να διαβιβάζουν στην Επιτροπή τη δική τους εκτίμηση κινδύνου πριν από τις 31 Μαρτίου 2005.
      Οι δειγματοληψίες πρέπει να στοχεύουν σε παρτίδες ή επεισόδια όπου υπάρχει μεγάλη πιθανότητα διασταυρούμενης μόλυνσης με απαγορευμένες μεταποιημένες πρωτεΐνες (η πρώτη παρτίδα ύστερα από τη μεταφορά ζωοτροφών οι οποίες περιείχαν ζωικές πρωτεΐνες που είναι απαγορευμένες για τη συγκεκριμένη παρτίδα, τεχνικά προβλήματα ή αλλαγές στη γραμμή παραγωγής, αλλαγές στους χώρους αποθήκευσης ή στους σιρούς για ασυσκεύαστο υλικό).
      Το 2005, τα κράτη της ΕΖΕΣ πρέπει να επικεντρωθούν στην ανάλυση του πολτού ζαχαρότευτλων και των εισαγόμενων πρώτων υλών ζωοτροφών.
      Ο ελάχιστος αριθμός επιθεωρήσεων ανά έτος σε ένα κράτος της ΕΖΕΣ πρέπει να είναι 10 ανά 100 000 τόνους παραγόμενων σύνθετων ζωοτροφών. Ο ελάχιστος αριθμός επίσημων δειγμάτων ανά έτος σε ένα κράτος της ΕΖΕΣ πρέπει να είναι 20 ανά 100 000 τόνους παραγόμενων σύνθετων ζωοτροφών. Εν αναμονή της έγκρισης εναλλακτικών μεθόδων, για την ανάλυση των δειγμάτων πρέπει να χρησιμοποιείται μικροσκοπική ταυτοποίηση και κατ' εκτίμηση προσδιορισμός όπως καθορίζεται στην πράξη που αναφέρεται στο σημείο 31i του κεφαλαίου II του παραρτήματος I της συμφωνίας ΕΟΧ [οδηγία 2003/126/ΕΚ της Επιτροπής, της 23ης Δεκεμβρίου 2003, για τον καθορισμό αναλυτικών μεθόδων για τον προσδιορισμό των συστατικών ζωικής προέλευσης για τον επίσημο έλεγχο των ζωοτροφών
          (2)]. Η παρουσία απαγορευμένων συστατικών ζωικής προέλευσης στις ζωοτροφές πρέπει να θεωρείται παράβαση της απαγόρευσης των ζωοτροφών.
      Τα αποτελέσματα των προγραμμάτων επιθεώρησης πρέπει να ανακοινώνονται στην Επιτροπή σε ένα από τα παρακάτω μορφότυπα:
      Περίληψη των ελέγχων σχετικά με τους περιορισμούς της σίτισης με ζωοτροφές ζωικής προέλευσης (σίτιση με απαγορευμένες μεταποιημένες ζωικές πρωτεΐνες)
      A.   Τεκμηριωμένες επιθεωρήσεις

                  Στάδιο

                  Αριθμός επιθεωρήσεων που περιλαμβάνουν ελέγχους για την παρουσία μεταποιημένων ζωικών πρωτεϊνών

                  Αριθμός παραβάσεων που βασίζονται σε ελέγχους των εγγράφων τεκμηρίωσης κτλ. και όχι σε εργαστηριακές δοκιμές

                  Εισαγωγή πρώτων υλών ζωοτροφών

                  Αποθήκευση πρώτων υλών ζωοτροφών

                  Μονάδες παραγωγής ζωοτροφών

                  Σταθεροί/φορητοί αναμίκτες

                  Μεταπράτες ζωοτροφών

                  Μεταφορικό μέσο

                  Κτηνοτροφικές εκμεταλλεύσεις χωρίς μηρυκαστικά

                  Κτηνοτροφικές εκμεταλλεύσεις με μηρυκαστικά

                  Άλλο: ...

      B.   Δειγματοληψία και έλεγχος πρώτων υλών ζωοτροφών και σύνθετων ζωοτροφών για μεταποιημένες ζωικές πρωτεΐνες

                  Χώροι

                  Αριθμός επίσημων δειγμάτων που ελέγχθηκαν για μεταποιημένες ζωικές πρωτεΐνες

                  Αριθμός μη συμμορφούμενων δειγμάτων

                  Παρουσία μεταποιημένων ζωικών πρωτεϊνών από χερσαία ζώα

                  Παρουσία μεταποιημένων ζωικών πρωτεϊνών από αλιεύματα

                  Πρώτες ύλες ζωοτροφών

                  Σύνθετες ζωοτροφές

                  Πρώτες ύλες ζωοτροφών

                  Σύνθετες ζωοτροφές

                  Πρώτες ύλες ζωοτροφών

                  Σύνθετες ζωοτροφές

                  για μηρυκαστικά

                  για μη μηρυκαστικά

                  για μηρυκαστικά

                  για μη μηρυκαστικά

                  για μηρυκαστικά

                  για μη μηρυκαστικά

                  Κατά την εισαγωγή

                  Μονάδες παραγωγής ζωοτροφών

                  Μεταπράτες/αποθήκευση

                  Μεταφορικό μέσο

                  Σταθεροί/φορητοί αναμίκτες

                  Στην κτηνοτροφική εκμετάλλευση

                  Άλλοι: ...

      Γ.   Επισκόπηση των απαγορευμένων μεταποιημένων ζωικών πρωτεϊνών που βρέθηκαν σε δείγματα ζωοτροφών που προορίζονταν για μηρυκαστικά

                  Μήνας δειγματοληψίας

                  Είδος, βαθμός και προέλευση της μόλυνσης

                  Κυρώσεις (ή άλλα μέτρα) που επιβλήθηκαν

                  1

                  2

                  3

                  4

                  5

                  …

         (1)  ΕΕ L 147 της 31.5.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1993/2004 (ΕΕ L 344 της 20.11.2004, σ. 12).

         (2)  ΕΕ L 339 της 24.12.2003, σ. 78.

      ΠΑΡΑΡΤΗΜΑ IV
      Επιμέρους αποτελέσματα όλων των δειγμάτων (συμμορφούμενων και μη συμμορφούμενων) όσον αφορά την περιεκτικότητα των σύνθετων ζωοτροφών για χοίρους σε χαλκό και ψευδάργυρο

                  Είδος σύνθετης ζωοτροφής
                  (κατηγορία ζώων)

                  Ιχνοστοιχείο
                  (χαλκός ή ψευδάργυρος)

                  Επίπεδο που ανιχνεύθηκε
                  (mg/kg πλήρων ζωοτροφών)

                  Λόγος υπέρβασης της μέγιστης περιεκτικότητας (1)

                  Μέτρα που ελήφθησαν

         (1)  Όπως διαπιστώθηκε μετά από έρευνα που διενήργησε η αρμόδια αρχή.


title: Σύσταση του Συμβουλίου, της 14ης Ιουλίου 2015, σχετικά με το εθνικό πρόγραμμα μεταρρυθμίσεων του Λουξεμβούργου για το 2015, στην οποία διατυπώνεται γνώμη του Συμβουλίου σχετικά με το πρόγραμμα σταθερότητας του Λουξεμβούργου για το 2015

text:
               18.8.2015

               EL

               Επίσημη Εφημερίδα της Ευρωπαϊκής Ένωσης

               C 272/73

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 14ης Ιουλίου 2015
   σχετικά με το εθνικό πρόγραμμα μεταρρυθμίσεων του Λουξεμβούργου για το 2015, στην οποία διατυπώνεται γνώμη του Συμβουλίου σχετικά με το πρόγραμμα σταθερότητας του Λουξεμβούργου για το 2015
   (2015/C 272/19)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής να δρομολογηθεί νέα στρατηγική για την ανάπτυξη και την απασχόληση, με την ονομασία «Ευρώπη 2020», η οποία να βασίζεται στον βελτιωμένο συντονισμό των οικονομικών πολιτικών. Η στρατηγική εστιάζει στα κύρια πεδία στα οποία απαιτούνται μέτρα για την τόνωση του δυναμικού της Ευρώπης για βιώσιμη ανάπτυξη και ανταγωνιστικότητα.

               (2)

               Στις 14 Ιουλίου 2015, το Συμβούλιο, βάσει προτάσεων της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης και στις 21 Οκτωβρίου 2010 εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2). Από κοινού αποτελούν τις «ολοκληρωμένες κατευθυντήριες γραμμές» τις οποίες τα κράτη μέλη κλήθηκαν να λάβουν υπόψη στις οικονομικές πολιτικές και τις πολιτικές απασχόλησης.

               (3)

               Στις 8 Ιουλίου 2014 το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων του Λουξεμβούργου για το 2014 και διατύπωσε τη γνώμη του σχετικά με το επικαιροποιημένο πρόγραμμα σταθερότητας του Λουξεμβούργου για το 2014. Στις 28 Νοεμβρίου 2014, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (4), η Επιτροπή διατύπωσε τη γνώμη της για το σχέδιο δημοσιονομικού προγράμματος του Λουξεμβούργου για το 2015.

               (4)

               Στις 28 Νοεμβρίου 2014 η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του ευρωπαϊκού εξαμήνου του 2015 σχετικά με τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (5), η Επιτροπή εξέδωσε την έκθεση του μηχανισμού επαγρύπνησης, η οποία δεν συμπεριελάμβανε το Λουξεμβούργο στα κράτη μέλη για τα οποία θα διεξαγόταν εμπεριστατωμένη επισκόπηση.

               (5)

               Στις 18 Δεκεμβρίου 2014 το Ευρωπαϊκό Συμβούλιο ενέκρινε τις προτεραιότητες για την τόνωση των επενδύσεων, την εντατικοποίηση των διαρθρωτικών μεταρρυθμίσεων και την υλοποίηση υπεύθυνης και ευνοϊκής για την ανάπτυξη δημοσιονομικής εξυγίανσης.

               (6)

               Στις 26 Φεβρουαρίου 2015, η Επιτροπή δημοσίευσε την έκθεση χώρας του 2015 για το Λουξεμβούργο. Στην έκθεση αξιολογήθηκε η πρόοδος που επετεύχθη από το Λουξεμβούργο σε σχέση με τις ειδικές για τη χώρα συστάσεις- που εκδόθηκαν στις 8 Ιουλίου 2014.

               (7)

               Στις 30 Απριλίου 2015 το Λουξεμβούργο υπέβαλε το εθνικό πρόγραμμα μεταρρυθμίσεων για το 2015 και το πρόγραμμα σταθερότητας του 2015. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               8)

               Επί του παρόντος, το Λουξεμβούργο υπάγεται στο προληπτικό σκέλος του συμφώνου σταθερότητας και ανάπτυξης. Στο πρόγραμμα σταθερότητας του 2015 η κυβέρνηση σχεδιάζει να μειώσει το ονομαστικό έλλειμμα από 0,6 % του ΑΕΠ το 2014 σε 0,1 % του ΑΕΠ το 2015. Στη συνέχεια, σχεδιάζει να το αυξήσει εκ νέου στο 0,9 % του ΑΕΠ το 2018. Η κυβέρνηση σχεδιάζει να παραμείνει στον μεσοπρόθεσμο στόχο —διαρθρωτικό πλεόνασμα 0,5 % του ΑΕΠ— καθ' όλη τη διάρκεια του προγράμματος. Σύμφωνα με το πρόγραμμα σταθερότητας, η κυβέρνηση σχεδιάζει να διατηρήσει τον δείκτη του δημόσιου χρέους σε επίπεδο πολύ χαμηλότερο του 60 % του ΑΕΠ το οποίο καθορίζει η Συνθήκη ως τιμή αναφοράς. Ο δείκτης του χρέους αναμένεται να κυμανθεί σε περίπου 24 % καθ' όλη τη διάρκεια του προγράμματος και να σημειώσει ελαφρά άνοδο πάνω από το 24 % του ΑΕΠ το 2016 και μείωση κάτω από το 24 % του ΑΕΠ έως το 2019. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές είναι ευνοϊκό το 2015 και εύλογο στη συνέχεια. Ωστόσο, από το 2016 και μετά υπάρχουν κίνδυνοι για την εφαρμογή των δημοσιονομικών μέτρων. Οι εαρινές προβλέψεις της Επιτροπής του 2015 αναμένουν ότι το διαρθρωτικό ισοζύγιο θα παραμείνει στον μεσοπρόθεσμο στόχο το 2015 και το 2016. Με βάση την αξιολόγησή του όσον αφορά το πρόγραμμα σταθερότητας, και λαμβανομένων υπόψη των εαρινών προβλέψεων του 2015 της Επιτροπής, το Συμβούλιο είναι της γνώμης ότι το Λουξεμβούργο αναμένεται να συμμορφωθεί με τις διατάξεις του συμφώνου σταθερότητας και ανάπτυξης. Το δημοσιονομικό πλαίσιο του Λουξεμβούργου έχει ενισχυθεί σημαντικά με την έγκριση του μεσοπρόθεσμου δημοσιονομικού πλαισίου και τη συγκρότηση του δημοσιονομικού συμβουλίου. Παρά ταύτα, θα πρέπει να αντιμετωπιστούν σημαντικές αδυναμίες όσον αφορά την τακτική δημοσίευση δημοσιονομικών στατιστικών σε περιόδους μικρότερες του έτους, στοιχείο ουσιώδες για την παρακολούθηση σε πραγματικό χρόνο των δημοσιονομικών εξελίξεων.

               (9)

               Η αναμενόμενη μείωση των εσόδων από φόρους κατανάλωσης λόγω της τροποποίησης του κανονισμού σχετικά με το ηλεκτρονικό εμπόριο καθιστά εμφανή τον εύθραυστο χαρακτήρα ενός μέρους τουλάχιστον των φορολογικών εσόδων. Για την καλύτερη διασφάλιση της προβλεψιμότητας των φορολογικών εσόδων, υπάρχει περιθώριο για περαιτέρω διεύρυνση της φορολογικής βάσης και εναρμόνιση της φορολογίας, ιδίως με την αναθεώρηση της επί του παρόντος χαμηλής φορολογίας ακινήτων και με την ευρύτερη χρήση εναλλακτικών πηγών, συμπεριλαμβανομένης της περιβαλλοντικής φορολογίας. Έχουν δρομολογηθεί οι προπαρασκευαστικές εργασίες για μια συνολική φορολογική μεταρρύθμιση (που θα αρχίσει να ισχύει το 2017).

               (10)

               Η μακροπρόθεσμη βιωσιμότητα των δημόσιων οικονομικών απειλείται από την αύξηση των συνταξιοδοτικών δαπανών, παρά την πρόσφατη μεταρρύθμιση του συστήματος, και από τη σταθερή αύξηση των δαπανών για μακροχρόνια περίθαλψη. Η ασφάλιση μακροχρόνιας περίθαλψης αναμένεται να παρουσιάσει έλλειμμα το 2015 (6), τα δε αποθέματά της αναμένεται να μειώνονται σταδιακά φθάνοντας ήδη το 2017 κάτω από το ελάχιστο νόμιμο όριο του 10 % των δαπανών. Στον προϋπολογισμό του 2015 εγκρίθηκαν ορισμένα μέτρα που παρέχουν δυνατότητες εξοικονόμησης (7). Δεν έχει ωστόσο ακόμη μεταφερθεί σε νομοθεσία η σχεδιαζόμενη μεταρρύθμιση της ασφάλισης μακροχρόνιας περίθαλψης, η οποία έχει ως στόχο να παράσχει στα άτομα που χρήζουν μακροχρόνιας περίθαλψης επαρκές επίπεδο υπηρεσιών και να εξασφαλίσει την αντίστοιχη χρηματοδότηση. Η μεταρρύθμιση του συνταξιοδοτικού συστήματος του 2012 δεν ήταν αρκετά φιλόδοξη, δεδομένου ότι αντιμετώπιζε μόνον εν μέρει το μεγάλο χάσμα μεταξύ της νόμιμης και της πραγματικής ηλικίας συνταξιοδότησης. Εξακολουθούν να υπάρχουν διάφορες δυνατότητες για πρόωρη συνταξιοδότηση. Η συμμετοχή των εργαζομένων μεγαλύτερης ηλικίας στην αγορά εργασίας παραμένει πολύ χαμηλή σε σύγκριση με άλλα κράτη μέλη. Έχει καταρτιστεί νομοσχέδιο που συνδέεται με τη μεταρρύθμιση του συνταξιοδοτικού συστήματος και την τροποποίηση του εργατικού κώδικα (σύμφωνο ηλικίας). Το νομοσχέδιο περιλαμβάνει δέσμη μέτρων στόχος των οποίων είναι η παραμονή στην απασχόληση των εργαζομένων μεγαλύτερης ηλικίας.

               (11)

               Η οικονομία του Λουξεμβούργου χαρακτηρίζεται από μεγάλη απόκλιση της παραγωγικότητας της εργασίας μεταξύ οικονομικών τομέων· συγκεκριμένα, η παραγωγικότητα στον χρηματοπιστωτικό τομέα εμφανίζεται διπλάσια σε σχέση με την παραγωγικότητα στους μη χρηματοπιστωτικούς τομείς. Τούτο σημαίνει ότι η μεγαλύτερη διακύμανση των πραγματικών ανά κλάδο μισθών, σύμφωνα με την παραγωγικότητα της εργασίας σε κάθε κλάδο, θα μπορούσε να στηρίξει την ανακατανομή του εργατικού δυναμικού προς αναδυόμενους ανταγωνιστικούς κλάδους ή κλάδους που πλήττονται από απώλειες ανταγωνιστικότητας κόστους. Μακροπρόθεσμα εξακολουθούν να υπάρχουν φραγμοί στις αναγκαίες προσαρμογές των κλαδικών μισθολογικών συμβάσεων.

               (12)

               Παρά την εν γένει εύρυθμη λειτουργία της αγοράς εργασίας και τα υψηλά ποσοστά ολοκλήρωσης της τριτοβάθμιας εκπαίδευσης, συγκριτικά χαμηλά εμφανίζονται τα ποσοστά απασχόλησης για τους εργαζομένους μεγαλύτερης ηλικίας, τις γυναίκες και τους νέους χαμηλής ειδίκευσης. Παραμένουν θεσμικά εμπόδια για την εφαρμογή αποτελεσματικών πολιτικών ενεργοποίησης. Στο εσωτερικό της δημόσιας υπηρεσίας απασχόλησης, πρόοδος έχει σημειωθεί όσον αφορά σημαντική μεταρρύθμιση για την παροχή εξατομικευμένης καθοδήγησης στα άτομα που αναζητούν εργασία, την οποία η κυβέρνηση υπολογίζει να ολοκληρώσει εντός του 2015. Το σχέδιο μεταρρύθμισης της επαγγελματικής εκπαίδευσης και κατάρτισης και η μεταρρύθμιση της δευτεροβάθμιας εκπαίδευσης για τη βελτίωση των εκπαιδευτικών αποτελεσμάτων, ειδικότερα για τους σπουδαστές με μειονεκτικό κοινωνικοοικονομικό υπόβαθρο, δεν έχουν ακόμη εγκριθεί. Τα εξαγγελθέντα μέτρα για τα επιδόματα μητρότητας και εκπαίδευσης και η προβλεπόμενη μεταρρύθμιση της γονικής άδειας αναμένεται ότι θα συμβάλουν στην αύξηση της συμμετοχής των γυναικών στην αγορά εργασίας. Το σύστημα «κοινής φορολογίας» και ο σχεδιασμός του συστήματος κοινωνικών παροχών λειτουργούν αποτρεπτικά όσον αφορά την αναζήτηση εργασίας για τα άτομα που αποτελούν τη δευτερεύουσα πηγή οικογενειακού εισοδήματος. Παρά τα υψηλά ποσοστά ολοκλήρωσης της τριτοβάθμιας εκπαίδευσης, τα εκπαιδευτικά αποτελέσματα εξακολουθούν να μην είναι ικανοποιητικά, ενώ δύσκολη παραμένει η βελτίωση της κατάστασης των ατόμων που προέρχονται από οικογένειες μεταναστών, καθώς και των νέων χαμηλής ειδίκευσης. Προκλήσεις εξακολουθούν να υφίστανται όσον αφορά την προσφορά στην αγορά εργασίας οι οποίες σχετίζονται με θεσμικούς παράγοντες και με τον σχεδιασμό του συστήματος κοινωνικών παροχών και οι οποίες αποτελούν την πηγή προβλημάτων της αγοράς εργασίας.

               (13)

               Στο πλαίσιο του ευρωπαϊκού εξαμήνου η Επιτροπή διενήργησε σφαιρική ανάλυση της οικονομικής πολιτικής του Λουξεμβούργου και τη δημοσίευσε στην έκθεση του 2015 για τη χώρα. Προέβη επίσης σε αξιολόγηση του προγράμματος σταθερότητας και του εθνικού προγράμματος μεταρρυθμίσεων, καθώς και των επακόλουθων ενεργειών σε συνέχεια των συστάσεων που διατυπώθηκαν προς το Λουξεμβούργο τα προηγούμενα έτη. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στο Λουξεμβούργο, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του ευρωπαϊκού εξαμήνου αποτυπώνονται στις συστάσεις 1 έως 3 κατωτέρω.

               (14)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και είναι της γνώμης (8) ότι το Λουξεμβούργο συμμορφώνεται με το σύμφωνο σταθερότητας και ανάπτυξης.

               (15)

               Στο πλαίσιο του ευρωπαϊκού εξαμήνου η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Βάσει της ανάλυσης αυτής, το Συμβούλιο εξέδωσε ειδικές συστάσεις προς τα κράτη μέλη που έχουν νόμισμα το ευρώ (9). Ως χώρα της οποίας το νόμισμα είναι το ευρώ, το Λουξεμβούργο πρέπει επίσης να εξασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ στο Λουξεμβούργο να αναλάβει δράση το 2015 και το 2016 προκειμένου:

               1.

               Να διευρύνει τη φορολογική βάση, ιδίως όσον αφορά την κατανάλωση, την περιοδική φορολογία ακίνητης περιουσίας και την περιβαλλοντική φορολογία.

               2.

               Να γεφυρώσει το χάσμα μεταξύ της νόμιμης και της πραγματικής ηλικίας συνταξιοδότησης, περιορίζοντας την πρόωρη συνταξιοδότηση και συνδέοντας την εκ του νόμου προβλεπόμενη ηλικία συνταξιοδότησης με το προσδόκιμο ζωής.

               3.

               Να μεταρρυθμίσει το σύστημα καθορισμού των μισθών, σε διαβούλευση με τους κοινωνικούς εταίρους και σύμφωνα με τις εθνικές πρακτικές, προκειμένου να διασφαλιστεί η εξέλιξη των μισθών σύμφωνα με την παραγωγικότητα, ιδίως σε κλαδικό επίπεδο.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 209 της 2.8.1997, σ. 1.

      (2)  Διατηρούνται με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (3)  Σύσταση του Συμβουλίου της 8ης Ιουλίου 2014 σχετικά με το εθνικό πρόγραμμα μεταρρυθμίσεων του Λουξεμβούργου για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας του Λουξεμβούργου, 2014 (ΕΕ C 247 της 29.7.2014, σ. 72).

      (4)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (5)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (6)  CNS, Budget de l'Assurance Dépendance, χρήση 2015, διαθέσιμο ηλεκτρονικά στη διεύθυνση: http://cns.lu/files/publications/Budget_AD_2015.pdf

      (7)  Μέτρα 255 και 256 του προϋπολογισμού του 2015, διαθέσιμου ηλεκτρονικά στη διεύθυνση http://www.budget.public.lu/

      (8)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (9)  ΕΕ C 272 της 18.8.2015, σ. 98.


title: Σύσταση της Επιτροπής, της 30ής Μαΐου 2008 , για μέτρα περιορισμού των κινδύνων από τις ουσίες: τριχλωροαιθυλένιο, βενζόλιο και 2-μεθοξυ-2-μεθυλοβουτάνιο (TAME) [κοινοποιηθείσα υπό τον αριθμό Ε(2008) 2271] (Κείμενο που παρουσιάζει ενδιαφέρον για τον ΕΟΧ)

text:
               21.6.2008

               EL

               Επίσημη Εφημερίδα της Ευρωπαϊκής Ένωσης

               L 162/34

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 30ής Μαΐου 2008
   για μέτρα περιορισμού των κινδύνων από τις ουσίες: τριχλωροαιθυλένιο, βενζόλιο και 2-μεθοξυ-2-μεθυλοβουτάνιο (TAME)
   [κοινοποιηθείσα υπό τον αριθμό Ε(2008) 2271]
   (Κείμενο που παρουσιάζει ενδιαφέρον για τον ΕΟΧ)
   (2008/471/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (1), και ιδίως το άρθρο 11 παράγραφος 2,
   Εκτιμώντας τα ακόλουθα:

               (1)

               Στο πλαίσιο του κανονισμού (ΕΟΚ) αριθ. 793/93, οι κατωτέρω ουσίες χαρακτηρίστηκαν ως ουσίες προς αξιολόγηση κατά προτεραιότητα σύμφωνα με τους κανονισμούς της Επιτροπής (ΕΚ) αριθ. 1179/94 (2) και (ΕΚ) αριθ. 2364/2000 (3) οι οποίοι αφορούν, αντίστοιχα, τον πρώτο και τον τέταρτο πίνακα ουσιών προτεραιότητας που προβλέπονται στον κανονισμό (ΕΟΚ) αριθ. 793/93:

                           —

                           τριχλωροαιθυλένιο,

                           —

                           βενζόλιο,

                           —

                           2-μεθοξυ-2-μεθυλοβουτάνιο (TAME).

               (2)

               Τα κράτη μέλη που είχαν οριστεί ως εισηγητές κατ’ εφαρμογή των ανωτέρω κανονισμών, ολοκλήρωσαν τις δραστηριότητες αξιολόγησης των κινδύνων για τον άνθρωπο και το περιβάλλον ως προς τις συγκεκριμένες ουσίες, σύμφωνα με τον κανονισμό (ΕΚ) αριθ. 1488/94 της Επιτροπής, της 28ης Ιουνίου 1994, για τον καθορισμό των αρχών αξιολόγησης των κινδύνων για τον άνθρωπο και το περιβάλλον από τις υπάρχουσες ουσίες σύμφωνα με τον κανονισμό (ΕΟΚ) αριθ. 793/93 του Συμβουλίου (4) και πρότειναν στρατηγική για τον περιορισμό των κινδύνων.

               (3)

               Ζητήθηκε και διατυπώθηκε η γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (ΕΕΤΟΠ) και της επιστημονικής επιτροπής για την υγεία και τους περιβαλλοντικούς κινδύνους (ΕΕΥΠΚ) σχετικά με τις αξιολογήσεις κινδύνων που διενεργήθηκαν από τα κράτη μέλη εισηγητές. Οι γνωμοδοτήσεις αυτές δημοσιεύθηκαν στον δικτυακό τόπο των εν λόγω επιστημονικών επιτροπών.

               (4)

               Τα αποτελέσματα της αξιολόγησης των κινδύνων, καθώς και τα περαιτέρω αποτελέσματα των στρατηγικών περιορισμού των κινδύνων εκτίθενται στην αντίστοιχη ανακοίνωση της Επιτροπής (5).

               (5)

               Με βάση την αξιολόγηση αυτή, ενδείκνυται να διατυπωθούν συστάσεις για ορισμένα μέτρα περιορισμού των κινδύνων από ορισμένες ουσίες.

               (6)

               Τα συνιστώμενα μέτρα μείωσης των κινδύνων για τους εργαζομένους πρέπει να εξεταστούν βάσει της νομοθεσίας για την προστασία των εργαζομένων, που θεωρείται ότι εξασφαλίζει κατάλληλο πλαίσιο για τον περιορισμό των κινδύνων από τις αντίστοιχες ουσίες στον απαιτούμενο βαθμό.

               (7)

               Τα μέτρα περιορισμού των κινδύνων τα οποία προβλέπονται στην παρούσα σύσταση είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΟΚ) αριθ. 793/93,

         ΣΥΝΙΣΤΑ:
   ΤΜΗΜΑ 1
   ΤΡΙΧΛΩΡΟΑΙΘΥΛΕΝΙΟ

         (Αριθ. CAS 79-01-6, αριθ. Einecs 201-167-4)

   Μέτρα περιορισμού των κινδύνων για τους εργαζομένους (1)

               1.

               Πρέπει να εξεταστεί η σύναψη αυτοδεσμευτικής συμφωνίας με την ευρωπαϊκή ένωση για τους χλωριωμένους διαλύτες εξ ονόματος των ευρωπαίων παραγωγών της ουσίας, των διανομέων και καταναλωτών, η οποία θα περιορίζει την πώληση της ουσίας σε αγοραστές που τηρούν τον χάρτη ασφαλούς χρήσης του τριχλωροαιθυλενίου στον καθαρισμό μετάλλων. Ο χάρτης αυτός υποχρεώνει τους χρήστες να χρησιμοποιούν τριχλωροαιθυλένιο για τον καθαρισμό μετάλλων μόνο σε στεγανά ή κλειστά συστήματα, όπως αυτά ορίζονται στο μέρος 4 του ευρωπαϊκού προτύπου EN 12921, και η τήρησή του παρακολουθείται από τρίτους.

         ΤΜΗΜΑ 2
   ΒΕΝΖΟΛΙΟ

         (Αριθ. CAS 71-43-2, αριθ. Einecs 200-753-7)

   Μέτρα περιορισμού των κινδύνων για το περιβάλλον (2, 3, 4, 5)

               2.

               Για να εκλείψουν οι πιθανοί κίνδυνοι για τις εγκαταστάσεις επεξεργασίας βιομηχανικών λυμάτων στις μονάδες παραγωγής ή/και επεξεργασίας βενζολίου, oι αρμόδιες αρχές των ενδιαφερομένων κρατών μελών θα πρέπει να καθορίζουν, στις άδειες που εκδίδουν δυνάμει της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου (6) (ολοκληρωμένη πρόληψη και έλεγχος της ρύπανσης), όρους, οριακές τιμές εκπομπών ή ισοδύναμες παραμέτρους ή τεχνικά μέτρα για το βενζόλιο, ώστε οι αντίστοιχες εγκαταστάσεις να λειτουργούν σύμφωνα με τις βέλτιστες διαθέσιμες τεχνικές (ΒΔΤ), λαμβάνοντας υπόψη τα τεχνικά χαρακτηριστικά των εν λόγω εγκαταστάσεων, τη γεωγραφική θέση τους και τις τοπικές περιβαλλοντικές συνθήκες.

               3.

               Τα κράτη μέλη θα πρέπει να παρακολουθούν επισταμένως την εφαρμογή των ΒΔΤ που αφορούν το βενζόλιο και να αναφέρουν κάθε σημαντική εξέλιξη στην Επιτροπή στο πλαίσιο της ανταλλαγής πληροφοριών για τις ΒΔΤ.

               4.

               Προκειμένου να διευκολυνθούν η χορήγηση αδειών και η παρακολούθηση βάσει της οδηγίας 2008/1/ΕΚ (ολοκληρωμένη πρόληψη και έλεγχος της ρύπανσης), το βενζόλιο θα πρέπει να καλυφθεί από τις υπό εξέλιξη εργασίες κατάρτισης κατευθυντήριων γραμμών σχετικά με τις ΒΔΤ.

               5.

               Εφόσον είναι απαραίτητο, θα πρέπει να ελέγχεται με εθνικούς κανόνες η έκθεση των μικροοργανισμών των εγκαταστάσεων επεξεργασίας βιομηχανικών λυμάτων, ώστε να εξασφαλίζεται ότι δεν υπάρχει κίνδυνος για τους μικροοργανισμούς και το περιβάλλον.

         ΤΜΗΜΑ 3
   2-ΜΕΘΟΞΥ-2-ΜΕΘΥΛΟΒΟΥΤΑΝΙΟ (TAME)

         (Αριθ. CAS 994-05-8, αριθ. Einecs 213-611-4)

   Μέτρα περιορισμού των κινδύνων για το περιβάλλον (6-11)

               6.

               Η πρόληψη όλων των ανθρωπογενών εισροών στα υπόγεια ύδατα, συμπεριλαμβανομένου του ΤΑΜΕ, αποτελεί βασικό στόχο της ισχύουσας κοινοτικής νομοθεσίας (7). Ως εκ τούτου, συνιστάται η εφαρμογή προγραμμάτων παρακολούθησης, όπου ενδείκνυται, ώστε να είναι δυνατόν να εντοπίζεται εγκαίρως η ρύπανση των υπογείων υδάτων από ΤΑΜΕ.

               7.

               Συνιστάται επίσης η ευρεία εφαρμογή των βέλτιστων διαθέσιμων τεχνικών στην κατασκευή και λειτουργία των υπογείων εγκαταστάσεων αποθήκευσης και διανομής βενζίνης στα πρατήρια καυσίμων. Εν προκειμένω, τα κράτη μέλη θα πρέπει να εξετάσουν το ενδεχόμενο επιβολής ειδικών απαιτήσεων για όλα τα πρατήρια καυσίμων που λειτουργούν σε περιοχές αναπλήρωσης υπογείων υδάτων.

               8.

               Οι αρμόδιες αρχές των ενδιαφερομένων κρατών μελών θα πρέπει να καθορίζουν, στις άδειες που εκδίδουν δυνάμει της οδηγίας 2008/1/ΕΚ, όρους, οριακές τιμές εκπομπών ή ισοδύναμες παραμέτρους ή τεχνικά μέτρα για το ΤΑΜΕ, ώστε οι αντίστοιχες εγκαταστάσεις να λειτουργούν σύμφωνα με τις βέλτιστες διαθέσιμες τεχνικές (ΒΔΤ), λαμβάνοντας υπόψη τα τεχνικά χαρακτηριστικά των εν λόγω εγκαταστάσεων, τη γεωγραφική θέση τους και τις τοπικές περιβαλλοντικές συνθήκες.

               9.

               Τα κράτη μέλη θα πρέπει να παρακολουθούν επισταμένως την εφαρμογή των ΒΔΤ που αφορούν το ΤΑΜΕ και να αναφέρουν κάθε σημαντική εξέλιξη στην Επιτροπή στο πλαίσιο της ανταλλαγής πληροφοριών για τις ΒΔΤ.

               10.

               Εφόσον είναι απαραίτητο, θα πρέπει να ελέγχονται με εθνικούς κανόνες οι τοπικές εκπομπές στα επιφανειακά ύδατα, ώστε να εξασφαλίζεται ότι δεν υπάρχει κίνδυνος για το περιβάλλον.

               11.

               Τα μέτρα περιορισμού των κινδύνων που συνιστώνται για την προστασία των υπογείων υδάτων θεωρούνται επαρκή για την προστασία των ανθρώπων που εκτίθενται μέσω του περιβάλλοντος.

         ΤΜΗΜΑ 4
   ΑΠΟΔΕΚΤΕΣ

               12.

               Η παρούσα σύσταση απευθύνεται σε όλους τους κλάδους που εισάγουν, παράγουν, μεταφέρουν, αποθηκεύουν, μορφοποιούν σε παρασκευάσματα ή υποβάλλουν σε άλλη επεξεργασία, χρησιμοποιούν, διαθέτουν ως απόβλητα ή ανακτούν τις ανωτέρω ουσίες, καθώς και στα κράτη μέλη.

      Βρυξέλλες, 30 Μαΐου 2008.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 84 της 5.4.1993, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (2)  ΕΕ L 131 της 26.5.1994, σ. 3.

      (3)  ΕΕ L 273 της 26.10.2000, σ. 5.

      (4)  ΕΕ L 161 της 29.6.1994, σ. 3.

      (5)  ΕΕ C 157 της 21.6.2008, σ. 1.

      (6)  ΕΕ L 24 της 29.1.2008, σ. 8.

      (7)  Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327 της 22.12.2000, σ. 1).